
DUHOVNI ZIVOT 


ASKETSKO-MISTIČKA REVIJA 
GOD. X. ZAGREB 1938. BR. 3. 


Načela duhovnog života 


uzeta iz Evanđelja i svetih Otaca. 
i 


1. Tko nije od Isusa naučio ljubav prema Križu, 
taj nije naučio ništa u božanskoj školi Isusovoj. 
2, Kršćanstvo bez Kalvarije, Kalvariju bez Križa, 


“krunu bez trnja zahtijevati, to je isto, što svoju vjeru 


zanijkati, 

3. Pravi kršćanin ima svoje oči samo za razma- 
tranje nebeskih dobara, ima svoje srce samo za darove 
milosti, ima svoju čežnju samo za vječnost. 

4, Naša je duša odviše plemenita, da postane rop- 
kinja tijelu. 

5, Na ruševinama svijeta podigao je Isus svoje 

"prijestolje. 

6, Cvijeće radosti mora da uvene, prije nego se 

ubere plod milosti. 


TI. 


1. Čovjek je putnik, koji uvečer dolazi u jednu go- 
stionu, a drugog jutra opet odilazi, 

2, Najsigurniji put do kreposnog života jest pomi- 
sao na onaj strahoviti čas, kad prestaje vrijeme, a po- 
činje vječnost. 

3. Mučno je sveto živjeti, ali je slatko sveto 
umrijeti. 


4, U bolu i bolesti učimo se umrijeti. 

5. Zašto se plašiti kratkoga rada, kad nas čeka 
vječni odmor? 

6. Veća je zasluga svaki čas svojega života Bogu 
žrtvovati, negoli mučeničku smrt podnijeti u jedan čas. 


III. 


1, Čuvajmo svoje suze za svoje grijehe! Naši su 
grijesi jedini predmet, što ga imamo oplakivati, 

2, Što se više vježbamo u samozataji, to ćemo prije 
doći do mira duševnoga, koji je jedino dobro, što ga 
je Bog obećao svojim odabranicima na ovom svijetu. 

3, Mir duševni jest plod borbe proti strastima, 

4, Jedan je veliki svetac kazao jednoj mukotrpnoj 
duši: »Žao bi mi bilo, da i najsitniju kapljicu izgubiš 
iz čaše, što ti ju pružio Bog«. Neka to svak sebi rekne! 

5. Trpimo ustrpljivo, jer brzo će biti kraj našemu 
trpljenju! 

6. Već u ovom životu počinje, nekako, raj, pakao i. 
čistilište. 


IV. 


1, Pokajanje liječi nam rane duševne. 

2. Duša prima darove Božje tim obilnije, što je 
praznija od dobara ovoga svijeta. i 

3. Ne smijemo odgađati izvršenje dobrih odluka, 
Zarobljeni Izraelci u Babilonu obećavali su revnije 
služiti Bogu, kada se vrate u Jerusalem. Ali ih se malo 
vratilo u Jerusalem. 

4. Panemo li, dignimo se i dalje idimo! 

5. Ne tražimo puno šta vidjeti i čuti! Jer što sjeti- 
lima najviše ugađa, to najmanje donosi našoj duši 
radosti, 

6. Očajati znači zaboraviti, da imamo Boga za Oca. 

V. 


1. Naš rad ne postaje dobar, ako tuđi rad kudimo. 

2, Kako su slijepi i nesretni oni, koji svoj imetak 
više cijene, negoli svoju savjest! 

3. Naše je srce slično moru, koje često puta bude 
burno, Kao Apostoli molimo Isusa, da nam tu buru 
utiša! 

4, Hoćemo da uvijek znamo, kamo idemo, a ne 
uzdamo se u Boga, koji nas vodi. 

5, Naši neprijatelji manje nam škode, nego li naši 
grijesi. 

6, Sa javnim nemirima jednako je kao sa nevreme- 
nom u prirodi, Ne možemo zapriječiti tu oluju, ali 
možemo joj se ukloniti, 


VIL 


1. Naša sebičnost rado sve žrtvuje, samo ne sebe. 

2, Tko hoće Bogu živjeti, mora neprestano sebi 
umirati. o, 

3, Kadgod se povraćamo samima sebi, udaljujemo 
se od Boga. ' 

4. Prava ljubav k Bogu nije uvijek ona, koju osje- 
ćamo, i koja nas zanosi, već je ona, koja nas ponizuje 
i otkida od zemaljskoga. X 

5, Ljubav k Bogu vodi nas na Golgotu. Sretna duša, 
koja ide za njom! 

6. Jedna istina, što nam se kaže, zaboli nas puno 
više, nego stotina istina, što ih mi sami sebi kažemo. 


VII. 


1. Kaže sv. Jeronim: Nije pravi kršćanin onaj, koji 
živi onako, kako ne bi htio da umre, 

2, Kako je strahovit čas grešniku, koji umre u 
smrtnom grijehu! Okade mu tijelo u crkvi, a duša mu 
je u paklu. 

3. Iz ustiju prokletnika uči se vrijednost vremena, 

4. U stvarima duševnog spasenja bolji je savjet 
mrtvih, nego savjet živih. 

5. U našoj nevolji može nas utješiti samo vjera. 

6. Vjera je naša prava svojina, Nju moramo bri- 
žnije čuvati, nego slobodu, nego zdravlje, nego sve 
blago ovoga svijeta. 

Nadbiskup dr. Ivan Šarić. 


Na obranu ličnosti 


Obična je taktika zavoditelja masa u tome da obe- 
ćavaju ono za čim mase čeznu. I komunistički ideo- 
lozi (Marks, Engels i dr.) pretstavili su se ljudstvu u 
formi spasitelja pogažene ljudske ličnosti, čovječjih 
prava, osobito slobode. Obećavali su da će oni čo- 
vjeka izbaviti iz ropstva kapitalističkog režima i da 
će oni upraviti ljudsku djelatnost prema cilju samo- 
svijesnog ostvarivanja punine ljudskog dostojanstva. 
Čovječe, komunizam će te naučiti da živiš kao 
čovjek, ane kao rob, to je bilo obećanje i razvi- 
kana misija komunizma. 

Došlo je doba da se komunizam pokaže na djelu 
ostvarivanja svoga programa, spasavanja izgubljenih 
osebina čovjekove ličnosti. Protiv svih tekovina 
duha u prošlosti komunizam usvaja nisku formu ma- 
terijalističkog nazora na svijet i život, Odriče se svih 
ideja tradicionalne metafizike, morala, religije, i po- 
stavlja prvenstvo i kriterij prosuđivanja čovjekove 
vrijednosti u stvorenom toku života koliko je 
ovaj povezan s prethodnim materijalnim uvjetima. 

Kršćanstvo naučava prvenstvo duha i upravlja 
čovjekovim pogledom u vječnost, a komunizam po- 
stavlja prvenstvo materije i zatvara život u granice 

prolaznog života na zemlji. Duhovnost i vječnost 
uvijek su se smatrale kao prave norme prosuđiva- 
nja apsolutnih vrednota, radi doticaja što se u car- 
stvu duha ostvaruje s Bogom, Za komunizam, napro- 
tiv, prvotni je proces materijalni, to jest: trajni pro- 
ces: »zbivanja i gubljenja«, Ovaj proces apsorbira i 
čovjeka, koji nema prava da se poziva na ništa defi- 
nitivnog ni apsolutnog. Sve se izvodi i procijenjuje 
prema materijalnoj produkciji životnih sredstava, Pa 
ni čovjek kao osoba ili ličnost ne vrijedi više nego 
koliko proizvodi. Ima u čovjeku duhovnih snaga, ali 
duh je samo viši proizvod materije. Čovjek je dokle 
produkt socijalne evolucije uvjetovane stanjem eko- 
nomske produkcije, usmjeren prema materijalnoj 
produkciji.) 

Sv. O, Papa u enciklici »Divini Redemptoris« 
iznosi komunistički nazor prema kojemu »ne postoji 
nego jedna jedina realnost, materija, sa njezinim 
slijepim snagama. Biljka, životinja, čovjek rezultat 
su hjezine evolucije. Isto i ljudsko društvo nije drugo 
nego pojava i oblik materije, koja se razvija na 
rečeni način i po neotklonivoj nuždi teži, kroz stalni 
sukob snaga, prema konačnoj sintezi: »društvo bez 
klasa«. (2, 9). i 

I u Rusiji se na početku komunističkog previra- 
nja svratila pažnja na čovjeka kao lice ili osobu. Po 
naravi meditativni ruski duh počinje od činjenice 
osobnog ili ličnog trpljenja. Problem boli nije nikada 
bio iznesen pred sud ljudskog uma u tako kulmi- 
nantnoj noti kao od ideologa ruskog komunističkog 
nihilizma. Istina je, da je problem fizičkog i moral- 
nog zla sačinjavao jedan od glavnih problema kojima 


1) Isp. »Komunizam i kršćani«, Zagreb, 1937. Izdanje »Istina 
i život«: 

se bavio veliki um sv. Augustina, Njegovo je rješenje 
sv, Tona popunio i dao u baštinstvo kršćanskoj misli, 
ali kriva rješenja protiv kojih su ovi veleumni ustali 
nijesu od tog problema imala osobito važan odjek u 
socijalnom redu. Manihejci, gnostici, pelagijevci, 
protestanti i dr, promatrali su problem ličnog trplje- 
nja više s apstraktne, filozofske strane, ali komuni- 
stički ideolozi ga promatraju i rješavaju protivno sa 
životne, praktične, emocijonalne strane. Za njih je 
trpljenje skrajna sablazan, vrhunac otajstva, protiv 
kojega se bore svom svojom demonskom zloćom. 
Prvak apostola, sv. Petar svečano je izjavio pred 
progoniteljima Kristovim, da »nema drugoga imena 
pod nebom danoga ljudima, u kojem bismo se mi 
mogli spasiti«, (Dj. Ap. 4, 12). Svi pokušaji pribavlja- 
nja sreće svršavaju s neuspjehom, ako se protive 
načelima Onoga koji je došao k ljudima kao Put — 
Istina — Život, Tako se i komunistička lažna borba 
za ličnost fatalnim preokretom preobrazila u nepo- 
mirljiv stav prema čovjekovoj ličnosti, 
' Čovjek je pod komunističkim režimom smatran 
jedino kao neznatni kotačić u stroju, bez mogućnosti 
razvijanja umnog slobodnog rada (prevladava kolek- 
tivna misao, propisna linija filozofije), bez mogućno- 
sti samoodređenja, jer je bezuslovno podložan volji 
nekolicine koji grčevito drže vlast, Taj jadan čovjek 
ne nalazi poticaj ni polet za rad, jer mu se u načelu 
oduzima obzir na ljubav i razvoj svojih, ličnih ciljeva 
Potpuno je podređen kolektivu. 
Razumni se čovjek ne može nikako pomiriti 
s mišlju da on nije drugo nego samo sredstvo, mate- 
rijalni dio mehaničke cjeline, bez unutarnje vrijed- 
nosti. Krist je često puta ljude pozivao da proma- 
traju dostojanstvo ljudske naravi. »Život je vrijedniji 

od jela, i tijelo od odijela... Koliko ste vi (ljudi) vri- 
jedniji od ptica«. (L. 12. 23). Čovjek ima u sebi vri- 
jednost baš kao osoba ili lice, i to prije nego kolektiv 
ili država. Čovjek se naime rađa prije, stupa u dru- 
štvo sa svim svojim pravima i dužnostima, da olakša 
dužnosti a zaštiti prava, te napreduje u sebi vlastitoj 
djelatnosti. Radi neumrle duše što posjeduje čovjek 
je nad svim što je stvoreno, zašto dakle da bude tako 
nisko podređen ekonomiji, produkciji ili kolektivu? 
Cijeli svijet se zapostavlja u sporedbi sa vječnom 
srećom duše. »Što koristi čovjeku, ako cijeli svijet 
dobije, a duši svojoj naudi? Ili kakvu će zamjenu dati 
čovjek za dušu svoju?« (Mat. 16, 26). 


Netom je komunizam podredio čovjeka kolektivu 
tako da čovjek kao lice isčezava u tom kolektivu 
učinjen je atentat na ličnost čovjekovu. Samosvijest 
pojedinaca neprestano diktira uvjerenje po kojemu 
čovjek ne može izgubiti čast samostalnog subjekta, 
Zdrav razum zabacuje svaki pokušaj koji bi išao za 
tim da čovjeka smatra materijalnim dijelom cjeline 
ili sredstvom samovolje nekolicine. Evanđeoska je 
istina da će svaki čovjek za se odgovarati na sudu 
Kristovu, jer je svaki za sebe odgovorni subjekt. Lič- 
nost je naime, veli sv. Toma u smislu kršćanske tra- 
dacije, individualni, samosvojni subjekt umne naravi 
(TP. Q. 29). 

Kršćanstvo shvaća um kao specifični elemenat 
čovjekove ličnosti. Um je duhovna vlastitost čo- 
vjeka, kojom je otvoren prema neograničenom hori- 
zontu istine. Svojim umom čovjek leti preko živog i 
neživog carstva, analizuje činjenice, dolazi do uzro- 
ka, svodi na općenitosti, stvara planove, obuhvaća , 
svemir i baš.umom, kao »svijetlom lica Gospod- 
njega« ostvaruje ono gospodstvo nad svim što je 

stvoreno. Ličnost je doista nešto savršena, jer, veli 
sv. Toma, opstojati samosvojno u carstvu umne na- 
ravi jest najsavršenija pojava u svoj prirodi (I P. 29. 
3). Umni su stvorovi ures svemira, a umni rad je 
općenje s neumrlim carstvom duhova, ' 

Kao što je um u svojoj neograničenosti usmjeren 
prema svakoj istini tako je i volja usmjerena prema 
svakom dobru, ona može slobodno da bira. Sv, Pismo 
(Eccli, 31. 10) hvali čovjeka koji je »mogao prekršiti 
(zakon) a nije prekršio, učiniti zlo a nije učinio«, jer 
pretpostavlja u čovjeku slobodnu volju. Krist je zvao 
k sebi počinjući riječima »ako hoćeš«, i kršćan- 
stvo je od njega ' naučilo da u čovjeku poštuje tu 
odliku slobode. Dignuti dakle čovjeku mogućnost 
samoodređenja a prikovati ga uz volju kolektiva, 
pretvoriti ga u automat, kako čini komunizam, to 
znači uništiti dostojanstva ličnosti, 

»Čovjek je stvoren na sliku i priliku Božju« ne- 
prestano ponavlja kršćanstvo, Prima od Boga razum 
i slobodnu volju neovisno od kolektiva i čuva te da- 
rove i poslije nego nestane ovog ili onog kolektivnog 
uređaja. Ove mu odlike davaju apsolutnu vrijednost, 
čine ga neposredno podložnim Tvorcu a gospodarom 
svega što je stvoreno. Kad čovjeku netko dotakne 
prava što je primio od Boga ili ga odvraća od dužno- 
sti koje ga vežu Bogu, pozvan je da apelira na svoju 
superiornost, na svoje dostojanstvo te izjavi: »Većma 
se treba pokoravati Bogu nego ljudima«, (Dj. Ap. 
5. 29). 

Cilj je čovjeka nad zvijezdama, u Bogu. Društvo 
je određeno da čovjeku pomaže u postizavanju sreće 

.na ovom svijetu i u vječnosti, U ovoj pomisli na pod- 
ređenost svega čovjeku kao ličnosti, koja je projici- 
rana u beskrajnu vječnost, pruža mu se nepresušiv 

izvor poleinog rada u svim područjima ljudske dje- 
latnosti, »Sve je vaše, a vi ste Kristovi, a Krist je 
Božji« govori sv. Pavao kršćanima (1. Kor, 3. 23), 
Ova podređenost Kristu — Bogu nije ropstvo već 
mogućnost dinamičkog evolviranja do potpune afir- 
macije ličnosti, do koje se ne može doći bez gospod- 
stva nad svim što je stvoreno. »Oslobođeni od Sri- 
jeha, a postavši sluge Božje, imate plod svoj na po- 
svećenje, a svršetak je život vječni«. (Rimlj 6. 22). 
= Radi se o tome da se preobrazi svijet tako da se 
olakša breme života. Zato je potrebno da svaki čo- 
vjek postavi sebi za svetu dužnost da razvija svoju 
ličnost i to unutarnjim, neprisilnim, velikodušnim 
radom. Na prvom mjestu treba da stoje dužnosti 
prema Bogu i bližnjemu. U bližnjemu treba poštovati 
dostojanstvo ličnosti i pomagati mu u radu za posti- 
zavanjem ideala: savršenstva, svetosti. Izgrađivati 
ličnost znači osvajati carstvo. istine, dobrote i lje- 
pote, a odreći se dužnosti izgrađivanja ličnosti to 
znači odreći se svoje časti, pokazati se niskim, 
Imamo toliko uzora pravih ličnosti, Nad svima je 
Krist, najuzvišenija ličnost u ljudskoj pojavi. Glaso- 
viti pisac Peterson veli: »Čovjek je doista čovjek 
zato što je upravljen prema onome koji nadilazi čo- 
vjeka. Upravo je Sin čovječji, koji se predao u ruke 
ljudi, onaj koji nadilazi čovjeka, i koji, nadilazeći 
čovjeka, triumfira pitanjem: što je čovjek? Sav dakle 
antropološki problem nije nego provizorni problem, 
koji nalazi svoj odgovor i svoj konac u kristologiji«. 
(»La vie intell« 10—7—1937). Za kršćana katolika 
Krist je uzor-ličnost i temelj na kojemu se opet i 
uvijek može da izgrađuje prava ličnost, 
Danas je svijetu velika potreba pravih ličnosti. 
I pojedinci i države treba da rade oko uzgajanja 

umno bistrih i ispravnih, voljno jakih, srcem pleme- 
nitih ljudi koji će samostalno, slobodno i rado vršiti 
svoje lične dužnosti prema Bogu i bližnjemu. Protiv 
tjesnogrudnog individualizma, osobito u formi kapi- 
talizma, i apsolutističkog kolektivizma treba spasa- 
vati ličnost čovjekovu promicanjem nauke o pošti- 
vanju prava i vršenju dužnosti, Osobite su socijalne 
dužnosti pravda i ljubav. Pravda daje svakomu svoje, 
a najprije Bogu ono što je njegovo, a zatim bližnjemu 
što je njegovo. Ali nije moguća u svijetu sama 
pravda. Pravda bez ljubavi jest strogost, okrutnost, 
a ljubav bez pravde j-st popustljivost, slabost. Prav- 
da i ljubav udružile su se u Kristu, koji je da zado- 
volji pravdi predao sebe na; smrt, a puninom znanja i 
dobrote, osobito prema bijednim ljudima, postao 
predmetom koji privlači srca ljudi. 

Krist je utjelovljena Istina — Dobrota — Ljubav, 
najuzvišenija ličnost. Reformatori svijeta postupaju 
često kao da Krista nema. Krist je prema nekima 
»kamen, koji odbaciše graditelji«. Međutim »on posta 
ugaoni kamen... Tko pade na taj kamen, razbit će 
se, a na koga on padne, satrt će ga«. (Mat. 21. 44). 


O. dr. Jordan Kuničić O. P. 


Invazija instinkta 


Ako je istina da se čovjek svojim razumom izdiže 
nad ostala nerazumna bića, tada moramo kazati da je 
u današnje vrijeme teško nači čovj eka, Postoje 
neka vitalna bića što živu, teže, bore se i hoće nešto, 
ali ih je malo koji misle i rezoniraju. Već se Jeremija 
tužio: »opustošena je cijela zemlja jer nema nikoga 
ko bi razmišljao u srcu (12, 11). 

Priroda nam je dala dvije sile kojima možemo do- 
stići svoju sreću, jednu dinamičku a drugu intelek- 
tualnu. Ali se čini da je dinamizam potpuno ugušio 
ili potisnuo intelektualnu sposobnost. Na mjesto ra- 
zumnog prosuđivanja modernog čovjeka obuzima 
neka sila, neki instinkt, Radije se zanosimo za živo- 
tom nego za duhom. A skloni smo da život shvaćamo 
kao neku silu bez ikoje određenosti, bez zakona, po- 
dložnu nekom materijalističkom fatalizmu, koje se 
ne može obuzdati niti upraviti prama dobru. 

Otrag kakvih 15 godina tužio se je francuski filo- 
zof, Maritain, da je ljudski razum u opasnosti, pa 
kaže: »Nadomještamo napor misli i logičkog rasu- 
đivanja nekom profinjenom igrom instinkta, mašta- 
nja, intuicije, nutarnjih potresa i više se ne usuđujemo 
rasuđivati« (Anđeoski Naučitelj str, 117). A danas 
bismo mogli kazati da je ljudski um potpuno po- 
tisnut. Ostalo je od čovjeka samo ono materijalno, 
nešto instinktivno i partikularno. Zato Claudel imade 
pravo kad kaže da je isčezla svaka ideja čovjeka. 

Danas možemo vidjeti Francuza, Nijemca, Hrvata, 
Srbina, ali nema čovjeka. Kad se susertnemo s nekim 
odmah gledamo na njemu ono što je najmanje bitno: 
rasno obilježje, političku boju i nacionalnu svijest, pa 
ako vidimo da se u tome s nama potpuno ne slaže, od- 
bijamo ga, ne priznajemo ga čovjekom: spremni smo 
da ga uništimo. Moderni je čovjek, zaražen materija- 
lizmom i partikularizmom, izgubio smisao za opće- 
nitog čovjeka, pa nije više kadar da u njemu vidi ono 
što je općenito, ono što je nužno, a što nas spaja sve 
u jedinstvenu zajednicu. On misli da takav čovjek ne 
postoji, da je to apstrakcija, pa je sklon držati da je 
to nerealnost, Za njega je realna samo rasa, narod- . 
nost, nešto partikularno i materijalno: ono što očima 
vidimo i zapažamo. 

Zato moderni čovjek ističe uglavnom samo ono 
što je prolazno, odnosno što je partikularno, Kad se 
radi o kojoj vrijednosti odmah se pita: je li to nešto 
naše, recimo, da li to pripada na našu kulturu, našu 
rasu, 


Nije zato čudo da više ne vjeruje u neku općenitu 
kulturu, u neku vrijednost koja bi bila općenita za 
čovjeka kao takvoga, Vrednote su ekskluzivne, one se 
ograničavaju na pojedinu klasu ili narod, pa se ne 
mogu prenijeti iz jednoga podneblja na drugo. To 
najviše vrijedi za ideologije: svaka nacija hoće da 
imade svoju ideologiju, recimo svoju filozofiju, Sra- 
mota bi bilo uzeti od drugoga nešto što bi se inače 
smatralo vrijednim. Štaviše, to je i nemoguće jer 
sve nije za svakoga. Svatko imade svoj mentalitet, 
svoju psihu, a onda i svoju narav, 


Zato i nastaje neki antagonizam, neka borba ideo- 
logija, neki ekskluzivizam svega što nije autohtono. 
Oni književnici i filozofi koji imađu kuraže da se 
odvoje od takvog materijalističkog mentaliteta, pa im 
uspije da u čovjeku, zvao se on bilo kakvim imenom, 
vide nešto općenito, takvi kulturni radnici su uglav- 
nom prezreni, Za njih više nema mjesta ni u jednoj 
domovini, jer ne priznaju nikakve partikularne domo- 
vine, Ko se ne određuje za nešto stvarno i partiku- 
larno, taj ne može da živi. Govoriti o nećem općeni- 
tom, dakle nečem što bi bilo nad narodom i nad kul 
turom, o nečem internacionalnom, uopće nije moguće. 
Kao što ne postoji internacionalna domovina, tako ne 
postoji niti internacionalni čovjek, . 

A zato ne može postojati niti internacionalni za- 
kon, niti internacionalno pravo. “Politika se više ne 
vodi po razumu, odnosno po pravdi nego po brutalnoj 
sili, Sklapaju se savezi, ali se smatra da je to samo 

rezultat neke fatalne nužde. U jednu riječ: prevla- 
dava u svemu instinkt nad razumom. 

Čovjek je sastavljen, kako znamo od dvije kom- 
ponente od duše kojom čovjek postaje dionikom cje- 
lokupne vrsti čovječanstva i tijela kojim postaje indi- 
viduum, ograničen na pojedinačnu rasu, narodnost i 
familiju. Dušom se izdiše iznad partikularnoga, a 
tijelom postaje dijete neke pojedinačne klase, odre- 
đene pojedinačnom zemljom, povijesti, kulturom i 
krvi. Sva je tragika u tome što se danas viša važnost “ 
postavlja krvi nego duhu. Rekao bi čovjek da je 
»forma mentis« modernoga čovjeka određena i parti- 
kularizirana krv pojedine rase i narodnosti, Zato i 
prevladava materija nad duhom, vitalnost nad inte- 
ligencijom, spontanost nad rasuđivanjem. To je ona 
brutalna sila, onaj prirodni dinamizam što izvire iz 
krvi i tijela, što se nekom fatalnom silom odvija i 
probija, što ne priznaje nikakvih zakona niti prava, 
što konačno nekom iracionalnom energijom probija 
vani i hoće da se ispolji, usprkos kršenja najprimitiv- 
nijih prava drugoga. 

»Tema današnjega vremena«, kaže Ortega y Gas- 
set, »stoji u podlaganju razuma nekoj vitalnosti, u 
ograničavanju inteligencije na biološko područje, u 
podlaganju razuma nekoj spontanosti. Do nekoliko 
godina će se smatrati apsurdnim svako nastojanje da 
se život postavi u službu kulture. Misija novoga vre- 
mena je upravo u tome da okrene odnos i pokaže da 
razum, umjetnost, kultura i etika moraju podložiti 
životu« (La Spagna e I'Europa, Napoli, 1936, str, 
118). 


A već je davno Nietzsche kazao:  »Sve ono što 
danas zovemo kulturom, odgojem, civilizacijom, mo- 
rat će jednoga dana nestati pred nepogrešivim sucem 

Dionizija«, Sokrat je vjerovao u razum i mislio je da 
se može sve svesti i odrediti normama ljudskoga uma, 
pa i sama moralna krepost, Moderna je Renesansa 
s nekim neograničenim optimizmom u razum podu- 
zela visoki cilj da sve promjeri i sve zahvati golom 
umeću, Zabacivši svaku spontanost i mističnost, vje- 
rovala je Renesanca da će sve izraziti ograničenim 
formulama ljudskoga uma, Ali se ubrzo uvjerila da 
postoje neke granice preko kojih se ne dade prijeći. 
Tad »od god. 1700 racionalizam počinje otkrivati ne 
nove razloge nego granice ljudskoga uma i međa koje 
graniče s područjem neke beskonačne iracional- 
nosti« (Gasset Ib. str, 117). 


To je bio tek početak a konac imademo danas kad 
više nema vjere u ljudski um, onaj ljudski um koji se 
bio tako uzoholio te je mislio da može sam po sebi, 
bez Božje pomoći, obuhvatiti sve, Ono što se smatralo 
jedinim izvorom života nije dostojalo, pa se čovjek 
uvjerio da ta mala ljudska sposobnost ipak ne može 
sve. A kad su postavili princip: ili sve ili ništa, nije 
ostalo drugo nego da je potpuno zabace i podadu se 
živinskom instinktu. 

Sv. Toma dijeli u čovjeku dvije vrsti djelovanja: 
razumsku i nerazumsku. Prvo zavisi od ljudskoga 
razuma koje postavlja rad i sklad u ljudskim činima; 
drugo zavisi od prirodne materijalne sile koja ne 
pazi na nikakav red. Zapravo čovjek uvijek u svojem 
djelovanju postavlja neki red, samo što taj red koji- 
put zavisi o razumu, a kojiput je diktiran instinktom. 

Mogli bismo stoga govoriti o radu razuma i o radu 
instinkta. Prvi je intelektualan, duhovan, drugi je 
materijalan; prvi je općenit i sveljudski, internacio- 
nalan, drugi je partikularistički, ograničen na probitak 
nekoga pojedinca; prvi je harmonija, drugi je sila. 

"Tu bi se mogao naći odgovor na pitanje: zašto danas 


nema reda u svijetu. 

A nema ni mira. Sv. Augustin je definirao mir kao 
»tranquillitas ordinis«. Kada sve postavimo na svoje 
mjesto, kad silu obuzdavamo, kada racionalno vodimo 
svoj život, tada je miri sklad, tada je sve na svome 
mjestu, sve u redu. Ali instinkt kao nešto materijalno, 
spada na silu, a sila po sebi ne pozna ni reda ni za- 
kona: sila ide samo dalje. Sila ne gleda na pravo 
drugoga. Sila imade samo jedan zakon da se što više 
razvije, da potencira svoju brutalnu energiju do naj- 
veće mogućnosti, da ruši sve što se tome protivi i što 
je susteže, Može li biti rada i mira kad se puste uzde 
toj brutalnoj snazi? 

Materija je princip individualiteta i pojedinačno- 
sti, duh je princip spajanja i općenitosti, Materija 
isključuje zajednicu, ona je egoistička, traži samo 
svoje: onako kako sila koja ne poznaje drugo nego 
samoodržanje. Materija stoga razdvaja, dijeli, Ona 
je princip borbe i rata, Marksizam je zato borba 
klasa, jer je izgrađen na materiji. 


Stoga ako danas vlada tolika razdvojenost i tolika 
oprečnost naroda to je zato jer vlada u svijetu instin- 
kat i materija, jer nema razuma, jer postavljeno u 
pozadinu sve ono što je intelektualno a što nas izdiže 
nad ostale životinje koje traže samo svoje. 

Ništa nije toliko protivno katolicizmu kao ta inva- 
zija instinkta; onom katolicizmu koji je u biti svojoj 
universalan. Ali u tome vidimo veliku misiju Crkve, 
koja imađe da spoji i ujedini u jedno mističko tijelo 
cijelo čovječanstvo, gdje neće biti ni Grka ni Rim- 
ljana. Crkva je katolička, jer je jedna, jer je apostol- 
ska, jer je sveta, jer je duhovna. Niječe najbitniju 
točku katolicizma svaki onaj koji s perspektive neke 


143 


rase promatra svoga bližnjega. Koliko je stoga uzvi- 
šena današnja misija Crkve vidi se u tome što nam 
ništa toliko ne fali koliko jedinstva, Ali koliko se opet 
snage traži od svakoga katolika da ne pregori jedin- 
stvo radi partikularizma, općinstvo svetih radi na- 
radnosti, Teško je biti katolik! Nije čudo da ih je 
malo, ' 

Ali uza svu tu poteškoću Crkva se nije nikada 
odrekla svoje uzvišene misije. »Ona nas opominje da 
se njezini misionari moraju odreći svakog zemaljskog 
interesa, svake skrbi oko nacionalne propagande; da 
ne smiju ni zašto drugo znati nego za Krista, a da je 
njihovo poslanje da osnivaju crkve, koje sa svojim 
potpunim svećenstvom dostaje. lako ne govori da sve 
rase i svi narodi imaju isti historijski poziv i isti ljud- 
ski razvitak, ona ipak tvrdi najupornije da su svi na- 
rodi od Boga pozvani, da su svi jednako  prekriljeni 
njegovim  milosrđem, da svaki ima svoje zakonito 
mjesto u duhovnoj zajednici kršćanstva, te može da- 
vati pastira stadu Kristovu.« (Maritain, Primautć du 
spirituel, str. 145—7). 

U ovoj tmurnoj i zagušljivoj atmosferi, gdje se 
bijedno čovječanstvo podaje nižim živinskim instink- 
tima, pa se nekom fatalnom silom razdvaja i cijepa, 
gdje se nadasve oprečne tendencije pojedinačnih 
kultura i rasa međusobno očajnički bore za život i 
smrt; vidimo jednu svetu instituciju, čistu kao duh, 
kako blago i smireno zove cijelo razdvojeno čovje- 
čanstvo na mirnu zajednicu svih, na universalno 
općinstvo svetih, 

H. Bošković. 

Pisma jednom bogoslovu 

Dragi Rajko! 

Odavna ti se nijesam javio. Evo me opet k tebi, 
da znaš da mislim na tebe i onda kad pero ne može 
zbog mnogo uzroka i zapreka po našoj želji škripati 
na tananoj hartiji. 

< Javio si mi u svoje doba, kako je na tebe blago 
djelovalo ono moje srčano pismo bratu Jeronimu 
Korneru zagrebačkom bogoslovu i našem mladom 
katoličkom pjesniku — to je pismo jedan štovalac 
Kornerov profurtimašio i donio u jednom podlistku 
zagrebačke »Hrvatske Straže«, da se vidi kako ja 
sudim o pjesniku Korneru prošle godine kad je štam- 
pan njegov »Cistercij«, Ali u tom sam. pismu nado- 
vezao par svojih pogleda na ono divno »općinstvo 
svetih«, što sastavlja neko sasvim bratsko i intimno 
zbliženje svih. vjernika u Kristu. Agapa duhovna 
koja se po nauci ili bolje primjeru svetaca nimalo ne 
razlikuje od bratskih sastanaka i gozba starih kršća- | 
na, koje se zvahu Agapom ili gozbom ljubavi. Me- 
đutim. mi smo danas previše razdvojeni nametnutom 


konvencionalnom formom savremene društvenosti, 


koja nema nimalo od one stare kršćanske susretlji- 
vosti i srčanosti, koja je u radosti svejedno kao u 
žalosti i u danima kušnje spajala sve vjernike u ne- 
ku intimnu obiteljsku zajednicu, Pa zato i pored 
najskladnijih manira i profinjene ugladjenosti nalazi 
se ili bolje — skriva se kao moljac u suknenom odi- 
jelu neka neiskrena i vrlo egoistična odbojnost iz- 
među nas kršćana. Ta odbojnost podsjeća na tu- 
đinca a često i na mrtvački lješ one apatije, koja 
usprkos lijepim riječima zna, da se moderni intelek- 
tualac a često i jednostavni seljak ne zanima za tuđu 
ličnost, da ne učestvuje u boli i veselju svojega bli- 

žnjega, pa makar taj bližnji bio uzvišen na visoki 
stepen svećeničkog dostojanstva. 

Eto, to nije refleks one tako živodajne kršćanske 
dogme, koju nazivljemo »općinstvom svetih«, kada 
općimo sa svojim susjedima,  drugarima, znancima, 
svojtom, uopće s  iskrnjim urešenim uzvišenim 
otajstvom križa i katoličkom zajednicom u duhu 
onog blagog povjerenja i saučešća što se ispoljava 
samo pod krovom jedne očinske kuće, 

Što se tiče društvenih manira mnoga ili baš: 
glavna smo načela društvene uglađenosti baštinili iz 
= dobe antičkog preporoda u 16, vijeku, Za »bon ton« 
je bio u prošlosti mjerodavan pravilnik lijepog vla- 
danja u »Galateu«, što ga je u jeku visoke renesanse 
napisao Msgr. Giovanni della Casa, Taj se »Galateo« 
čitao u moje doba čak i po sjemeništma, a u Italiji 
su Galatea učili na izust, Previše je u tom Galateu 
napirlitano a često i neprirodno, u koliko mora da 
u čitavoj kretnji pojedinca i u govoru i nošnji vlada 
visoka otmjenost, Po diktatu Ivana della Casa čak 
neka žurba u hodanju je nepristojno ili nedopustivo, 
jer hod treba da je čak nježan f-andar son soave 


passo«), a Gaiateo se tuži na Dantea, sto je njegov 


svetac u raju upotrijebio riječ »rodna«. t. j. svrab. 
Renesansa nas je, vidi se, odve!a daleko na prvršnu 
liepotu, a nije išla dublje da otkrila ljepotu unutra 
šnitu, koja se ne vidi, ali se osjeza samo u dogmi 
»općinstva svetih«, 

Ali putem ove »comunio sanctorum« nijesmo pri- 
vezani samo uz nebrojene gomile žive braće u Kri- 
stu na zemlji, nego i s onom braćom, koja su osla- 
vila taj svijet pa sada caruju u vječnom blaženstvu. 
Tako sva ova uda Kristove Crkve, koja se bori, koja 
se čisti i pjeva hvale Gospodinu u raju sastavljaju 
jedan organizam, jedno duhovno tijelo, pa nas sve- 

kolike veže jedna ljubav koja nadvisuje vrhunarav- 
nim motivom svaku mašu sjetilnu ljubav na ovom 
našem planetu. 

Veže nas ovdje i one onamo u vječnosti jedan 
most, čvrst i nepokolebiv, a to je most svetih blag- 
dana i svetkovina u Crkvenoj godini od Došašća do 
Duhova, Nije to površna i neplodna veza nego živo- 
tvorna organska zajednica, Ta veza se sastoji u vrhu- 
naravnom duhovnom saobraćaju, u stvarnoj izmjeni 
duhovnih darova, U katoličkom srednjem vijeku taj 
se saobraćaj odrazio u praktičnom običnom životu 
čitavog kršćanstva. Odatle proishodi onaj naš iskon 
ski osjećaj, da smo ne jednostavno u prijateljstvu ili 
u »normalnim odnošajima« nego baš u pravoj svojti 
sa svecima, naime sa katoličkom braćom, I samo 
taj iskreni osjećaj porađa kao već sazreo plod po- 
vjerljivo međusobno interesovanje, nadasve zanima- 
nje međusobno duša, koje se drže zajedničkog du- 
hovnog pravca i jednakih poglavitih težnja, koje se 
poput crvenih niti prepliću u životu svetaca na ze- 
mlji, 

Pa kad dođu omiljeli blagdani Gospodnji, kad nam 
zvona naviještaju dolazak nama tako prijateljskih i 
milih svetkovina, negdje u kutu jedne velike kate- 
drale ili skromne seoske crkvice nalazimo svoj zavičaj 
i domjenak sa rajskom sada pobjedonosnom braćom, 
i to naročito onda, kad nas obuzimlje neka teška i 
duboka nostalgija za svojim rodnim zavičajem, za 
majkom, ocem, za braćom i sestricom, za najvjernijim 
prijateljima koje smo možda, jednoga po jednoga, 
izgubili, 

Cilj svih borbi i nastojanja, da se čovjek vine do 
Krista kao uzora i da svoj aktivitet uskladi sa Njego- 
vom voljom — taj cilj se preobrazuje u neku čarobnu 

ali mističnu dugu svih najljepših boja, što ih vidimo u 
varijacijama ličnih sklonosti i darova duhovnih u Bogu 
već upokojenih duhova, koje častimo na našim olta- 
tima. A u tim privlačivim i različitim bojama sve- 
tačkih karaktera blista se slika samog našeg božan- 
skog brata — Isusa .. 

Evo, otuda, Rajko moj, ističe kao iz bistra bunara 
potočić one draži što osjećamo u duhovnoj blizini sa 
svecima, dakle sa braćom koja su nas tjelesno osta- 
vila, ali su vazda s nama, u našoj blizini, premda 
nijesu kao mi vremenski i prostorno ograničeni, Ima 
danas među katolicima ogromna masa onih, koji u 
zajedničkom saosjećanju sa prirodom, sa stvorenjima, 
s okolinom toliko simpatiziraju n. pr. sa sv. Franom 
Asiškim.... a treba čitati izljeve srca jednog sv. Ivana 
Zlatousnoga, koji je onako intimno prijateljevao sa 
svojim uzorom sv. Pavlom u svome duševnom carstvu. 

A taj je saobraćaj sa svetima, bili oni na zemlji ili 
u sretnoj Vječnosti ujedno naše bogatstvo, Taj svijet 
u općinstvu svetih je nebeski lijep i privlačiv kao dru- 
štvo anđela svirača na slikama Benozza i fra Angelica 
da Fiesole, sina sv, Dominika, 

I napokon, samo u toj zajednici, gdje su ljudi po- 
vezani svojtom svetih katoličkih osjećaja i načela 
može da se uspostavi Božji mir; »Pax hominibus bonae 
voluntatis .. .« U tom smislu reče sv, Augustin: »Mir 
je toliko dobro, da na svijetu (in rebus humanis) nema 
ništa veselijega što bismo mogli željeti i ništa ko- 
risnijega, što bi zavrijedilo imati.« 

Spominješ mi osvrt Dr, A. Živkovića na moje pi- 
smo, što si čitao u zagrebačkom »Katoličkom Listu«. 
Ne treba nama, svećeničkoj braći, ni mudrovanja ni 
natezanja u štampi. A veleučeni g. Profesor nije ono 
hapisao radi polemike, nego mu je jedan moj navod, 
što ga je preoštro shvatio, dao poticaj da napiše vrlo 

korisne pobude, a takovih pobuda i opazaka — experto 
crede Ruperto! — i trebamo. . 

Pišeš, da si iznenađen s onako sablaznim i fana- 
tičnim ispadima i jurišima sa strane dušmana u pita- 
nju ravnopravnosti katoličke Crkve u Jugoslaviji, od- 
nosno u pitanju konkordata koji je »viribus unitis« 
ugušen. No to nije ništa neobična. Slom konkordata na 
štetu katoličkih vjernika kod nas datira u onoj atavi- 
sličkoj mržnji grčkog svijeta, koja je previše stara, 
koja se je ispoljila još u Focijevo doba, u mržnji koja 
je 1453 voljela vidjeti u Carigradu turban sultana Mu- 
kameda II nego papinsku tijaru. Pa mržnja i u našoj 
državi voli vjersku ravnopravnost i slobodu rada pro- 
testantske vjere, židovskoga  ghetta i Muhamedova 
polumjeseca nego slobodu naše sv. rimokatoličke 
Crkve u Jugoslaviji. 

Ja se sjećam, da je još g. 1913 napisao Stevan No- 
vaković u »Srbobranu« ovo: »Kad se sruši taj strašni 
klerikalizam _(t, j. katolicizam), onda će se srušiti i 
hrvatstvol« Kako se vidi, to je stari plan srpskog pra- 
voslavja, koji sve više prodire na sjever .i na zapad i 
ugrožava katolicizam sa svih strana, a savremeni slu- 
žbeni hrvatski političari zbog svoje stare liberalne za- 
drtosti prelaze preko toga i — uzmiču natrag. Seton 
Watson je iste godine 1913 u »Siidslavische Frage im 
Habsburgerreich« ustvrdio, da će neminovno doći 
državno ujedinjenje Južnih Slavena, ali će Hrvati biti 
apsorbirani od srpskog pravoslavja, Događaji kroz 18 
godina, u ovom novom državnom sklopu, gdje je oko 
200.000 katolika prešlo na srpsko pravoslavje, kao da 
daju pravo tvrdnji Setona Watsona, inače poznatog 
prijatelja Jugoslavena. I tako dalje. 

Hoćemo li bez nade u bolju budućnost sustati? Ne, 
nipošto! Svaki od nas mora biti svijestan svojih dužno- 
sti i ustrajati u duhovnoj straži na obranu sv. Crkve i 

povjerenog naroda, iz kojeg smo potekli. A, Bog će 
dati, te će dobro biti... 
I mnogo molimo jedan za drugoga »in vinculo cha- 
ritas«, I spomeni se, da te nije zaboravio 
tvoj vjerni u Isusu: 


N. Subotić. 


Liturgijski život 


Duhovi 


I. Otajstvo Duhova. 

Obnova se roda ljudskoga iz nedokučivih razloga 
izvršila dvojakim vanjskim poslanjem druge i treće 
osobe presv. Trojstva. ; 

I prava kršćanska pobožnost, radi sigurnosti, mora 


da se oslanja na tim dvjema temeljnim istinama, jer. 


joj jedinstveno i sveopće posredništvo utjelovljene 
Riječi, i nužno djelovanje Duha Svetoga u posvećiva- 
nju duša, daje stalnost i obezbjeđuje uspjeh. 
Liturgijska askeza, između ostalih prednosti, ima 
neuporedivu nadmoć da u*punoj vrijednosti predoči 
i moćno istakne taj temeljni nauk, te ga ostvari u na- 
šem životu, Njezin krug od Došašća do Duhova (šest 
mjeseci), koji podijeljen na dva jednaka dijela, pre- 
dočuje utjelovljenu Riječ, koja je svakom pokoljenju 
postala suvremena time, što nas povezuje sa čitavim 
svojim vremenitim životom. I kad je utjelovljena 
Riječ završila svoj vidljivi boravak, Duh Sveti silazi 
na zemlju i postaje duša Crkve, po kojoj i u kojoj do 
konca vijekova nastavlja djelo, koje je Sin izvršio za 
umrlog života (šest mjeseci poslije Duhova), — Dom 
Gueranger piše: »Što liturgijske svetkovine prikazuju 

uopće u godini, to one obnavljaju u duši svakog vjer- 
nika, koji je spreman da primi dar Božji, Taj slijed 
otajstvenog vremena kršćaninu obezbjeđuje sredstva 
vrhunaravnog života, bez kojeg svaki drugi život više 
ili manje naliči na prividnu smrt.«') 

Pravi predmet ove velike svečanosti je ustanov- 
ljenje Crkve, Krist joj je sastavio zajedno sve dijelove 
i uredio njezin organizam. Ali kao i kod stvaranja 
prvog čovjeka, trebalo je da je oživi životni princip, 
simboliziran u dahu. I ovaj se je događaj izvršio na 
dan Duhova silaskom Duha Svetoga, 

»Danas se je, kršćani, obnarodio novi Zakon; da- 
nas se je propovijedanjem Evanđelja započeo obasja- 
vati svijet; danas se je kršćanska Crkva porodila: 
danas je Mojsijev Zakon, koji je negda svečano bio 
proglašen, poništen jednim blažim Zakonom... .«?) 

»Ovo je dan sretan, predraga braćo, poštovan i 
divan dan, u kojem je Gospodin izvršio svoje obeća- 
nje, koje je dao svojim učenicima. Zaklinjem vas, 
združite se u vrućoj molitvi, da mi isprosite milost da 
dostojno govorim o ovom dubokom otajsivu, i opro- 
slite miako neispunim visoki zadatak, koji pre- 
uzimam.« 

»Uskrsna svečanost je završena i ostala je u svo- 
me sjaju, i pripravila nas je na ovaj divan dan, Uskrs 
je bio početak milosti, a Duhovi su njezin završetak, 
njezina kruna.«') 

»Sva obećanja bila su tačno ispunjena. Milost pe- 
desetog dana svijetli u potpunoj ekspanziji, i radost 
je dostigla puninu savršenstva, Uskrsni blagdani su 
završeni: aleluja je zamuklo, nestalo je žalosti, jer 


1) Annče liturgique, t. I p. XVII. 

2) Djela Bossuet-ova, izd, Migne, VII. str. 72. 

š) Sv. Augustin, 43 govor o Duhovima, M. L. i. 38, sv. 
1225—1246. 

smo primili skupocijeni zalog Duha Svetoga, po ko- 
jemu imamo svakodnevno sretni dobitak, da živimo 
s Isusom Kristom i da se u neporočnosti pripravljamo 
na proslavu novih uskrsnih svečanosti.«“) 

»Veliko je, predraga braćo, — kliče sv. Ivan Zla- 
tousti — i veoma nadilazi ljudski govor, bogatstvo, 
koje mi danas dugujemo dobroti našega Boga. Vese- 
limo se dakle svi jednodušno i zanosno pjevajmo po- 
hvale Gospodinu, Današnji je dan za nas blagdan i 
velika svečanost. Kao što slijedom razvoja vremena 
iza jednog godišnjeg doba dolazi drugo, tako i u Crkvi 
iza jednog blagdana dolazi drugi i jedni uvode u dru- 
ge. Nedavno smo svetkovali Križ, Muku, Uskrsnuće, 
i Uzašašće na nebo, a danas smo stigli na vrhunac svih 
dobara, na kulminantnu tačku svih svečanosti, spremni 
da poberemo plodove Gospodnjih obećanja: »Ako 
odem«, rekao je On, »poslat ću vam drugog 
Utješitelja i neću vas ostavitisirote 
(Iv. XII, 7).<5) 

Liturgijska pobožnost se sastoji u kratkom ispiti- 
vanju tekstova sv. Mise i oficija. Najprije treba du- 

«boko prodrijeti u Otajstvo, koje služi kao opći pred- 
met svakog liturgijskog razvoja. Kad je jednom duh 
duboko prodro u temeljni zadatak, duša lako vrši 
svoju djelatnost na tekstovima, koji ga predočuju pod 
svim njegovim oblicima. 

Potpunije razumijevanje Ivanovog teksta: »Duh 
ne bijaše još dat, jer Isus još nije bio 
proslavljen« (Iv. VIL 39), i veza najdublje ovis- 
nosti, koju on stvara između ta dva događaja, uvode 
nas u otajstvo Duhova. 


Prama Ivanovom tekstu, Uzašašće nam se predo- 


*) Sv. Augustin 44 govor o Duhovima, ibidem. 
5) 2 homolija o Duhovima, — Bareille t. IV., str. 115. 

čuje kao sintetičan događaj, koji kruni cjelokupno 
djelo spasenja. Krist je htio steći pravo da stvori novo 
čovječanstvo, da mu ponovo saopći božanski život, i 
da postane Otac uspostavljene rase, On je najprije u 
samome sebi ostvario pobjedu života nad smrti, i 
djelo uskrsnuća sa svim neizmjerno plodonosnim pra- 
vima, koja po njemu prelaze na svu rasu, autentično 
je bilo priznato i posvećeno na dan Uzašašća, 


Novi Adam, da postane Ocem novog čovječanstva, 
imao je izvršiti još jedno djelo. Morao je svojim vla- 
stitim djelovanjem priopćiti taj život svojoj rasi, a 
koja da živi životom, koji je sličan njegovom. Taj život 
On nije mogao priopćiti prije nego Mu presv. Trojstvo 
prizna prava tog očinstva, Odatle se vidi, kolika li je 
duboka ovisnost, koja se sadrži u Ivanovom tekstu, 


Pošto se je novi Adam svojim djelom nabujao ži- 
vota Duha i postao »duh koji oživljuje«, po- 
stao je sposoban da oplodi Zaručnicu, koju si je pri- 
pravio prije svog odlaska na nebo, i da joj zauvijek 
preda u nasljedstvo plodonosan kvas života i pošalje 
joj svoga Duha. Iz tog sjedinjenja novog Adama i 
nove Eve u Duhu života, rađaju se sve rase ljudi. Iz- 
lijevom Duha Svetoga primamo u krilu Majke Crkve 
isti život Kristov do mjere njegovog savršenog uzrasta 
u očekivanju našeg rađanja u punini života u nebu. 

Sada razumijemo riječi sv. Ivana Zlatousta, koje 
smo gore naveli: »Danas smo stigli na vrhunac svih 
dobara, na kulminantnu tačku svih svečanosti spremni 
da poberemo plodove Gospodnjih obećanja.« I one 
Augustinove riječi: »Uskrsna svečanost je završena i 
ostala u svome sjaju i pripremila nas na ovaj divan 
dan. Uskrs je bio početak milosti, a Duhovi su njezin 
završetak, njezina kruna.« 


Krist je došao na svijet da nam dade život. Njegov 

život nama se priopćuje poslanjem njegovog Duha. 
Dakle, otajstvo Duhova je rezultat svakog Kristovog 
djela: on je Dar u kome se svi sadrže, Krist je posla- 
njem Duha Svetoga izvršio najveći čin svega svoga 
djelovanja. 


Djelovanje Kristovo i Duha Svetoga tako je neraz- 
dijeljivo, da je onaj otajstveni svoj povratak, o ko- 
jemu Učitelj lično govori: »Neću vas ostaviti 
sirote, doći ću k vama«, izvršio najprije po 
svome Duhu. 


Sv. Pavao i jednom drugom analogijom njemu tako 
milom, predočiva to veliko otajstvo: Krist je glava 
tijela, a mi smo njegova uda. Istu misao izražava i 
usmena predaja, kad naziva Crkvu otajstvenim Kri- 
stovim tijelom. 


Ko bi u tome vidio samo jednu metaforu i jedno- 
stavnu prividnost naše mašte, bio bi veoma površan. 


To tijelo je živa stvarnost, najmilija i najsvetija 
stvarnost, I ne bi se pretjerivalo kad bi se kazalo: 
otajstveno se ne protivi stvarnome već 
fizičnome. Krist je glava tijela ne samo po prven- 
stvu časti, već po životnom utjecaju, koji iz Njega 
izvire i osvaja sva uda. 

Duh Sveti je taj životni princip, koji posvećuje Kri- 
stovo čovječanstvo u svoj njegovoj punini, Krist čini 
da on kola u svim ljudima, i tako stvara otajstveno 
tijelo, kojemu je Duh Sveti duša i život, 

Kristova Crkva dakle sadrži u svome vidljivom 
tijelu unutarnji i vrhunaravni princip, i u svome krilu 
skriva božanski elemenat, koji je njena duša: princip 
koji posvećuje i oživljuje sva uda. 

Na Duhove započima nova era: život Duha Svetoga 
u Crkvi, kraljevstvo Duha, koji oživljuje. 

II. Iz povijesti. 
a) Odnos sa Starim Zavjetom. 


Poznato je, da je Bog pedesetog dana poslije svet- 
kovanja prvog Vazma i izlazka iz Egipta, sa brda 
Sinaja inaugurirao svoje zemaljsko kraljevstvo i dao 
mu politički i obredni zakon; zauvijek posvetio svoj 
Izraelski narod i odabrao sebi stan u sredini te iza- 
brane rase, To je providencijalan događaj, koji je 
imao označivati silazak Duha Svetoga i osnivanje 
Crkve, I sv. Oci i crkveni naučitelji nisu zanemarili 


taj poučan odnos, 


»Pedesetog dana poslije svetkovanja simboličnog 
Vazma, žrtvovanja i blagovanja Jaganjca, čijom krvi 
su se namazala kućna vrata kao jamstvo spasa, Izra- 
elski narod primio je Zakon urezan »prstom Bo- 
žjim«, a koji je, kako smo već naglasili, slika Duha 
Svetoga, Tako je isto i Duh sveti bio poslan apostolima 
pedesetog dana poslije Gospodinove Muke, koja je 
pravi Vazam.«*) 

»Čitajte knjigu »Izlazka« i vidite, koliko je dana 
poslije svetkovanja Vazma bio dat Zakon. Bog razgo- 
vara sa Mojsijem u Sinajskoj pustinji prvog dana tre- 
ćeg mjeseca. Označite dan po početku tog trećeg mje- 
seca i pazite što Gospodin između ostaloga govori: 
»Siđi, govori narodu, očisti ga i_.po- 
sveti danas i sutra; nek opere svoje 
baljine, i bude spreman trećega dana, 
jer će trećega dana Gospodin sići 
pred cijelim narodom na brdu Sinaja 
(Ex. XIX, 10—11). Dakle, Zakon je bio dat trećeg 
dana trećega mjeseca. Sada računajte od 14-tog dana 


%) Sv. Aug., Tract. de cathech., pogl. XXIII. M. L. t. 40, 
col. 30. 

prvog mjeseca, doba svetkovanja Vazma, do 3-ćeg 
dana trećeg mjeseca, i vi ćete naći 17 dana prvog 
mjeseca, 30 dana drugog i 3 dana trećeg mjeseca, što 
čini svega 50 dana.«") ' 

Sv, Ivan Zlatousti piše: »Apostoli izlazeći iz Bla- 
govališta, nisu nosili u svojim rukama kamene ploče 
kao Mojsije silazeći sa Sinaje, ali su nosili u svojim 
dušama Duha Svetoga, koji se je razlio kao bogata 
riznica i rijeka istine i milosti, Oni su se odmah razišli 
da ljudima redom dijele božanske darove, koje su 
primili u punini.«*) 

Riječ  Pedesetnica prvotno je označivala sve 
vrijeme od Uskrsa do Duhova. Takovo je značenje 
imala i kod Židova, kako svjedoči tekst Djela Apo- 
stolskih: »Kad se bijahu navršili dani 
Pedesetnice«?) 


b) Vigilija Duhova. 


Ova je Vigilija već u prvotnoj Crkvi sličila Vigiliji 
Uskrsa, Postilo se je, bdilo i molilo cijele noći, a Ka- 
tekumeni su se krštavali. Sv. Ambrozije piše: »Na 
Uskrs smo očekivali Krista koji izlazi iz groba, a danas 
očekujemo Duha Svetoga koji silazi s neba.«“") 

Da li je svečani obred krštenja bio tako star i sve- 
čan kao što je bio u Vigiliji Uskrsa? Izgleda da nije. 
I još danas obredi, koje smo sačuvali, nisu baš potpuni. 
Međutim od IV. vijeka crkveni naučitelji jedinstveno 
o tome govore. Sv. Ivan Zlatousti kaže: »Da li bi mi 
svi mogli tome izbjeći osobito oni, koji su danas u vo- 
dama milosti svukli svoje staro griješno odijelo, čiji 


7) Sv. Aug, Lit. LX. ad Januar., M. P. t. 33, col 204—221. 
8) 1 homil. o Mateju. 

9 Dj. Ap., IL, 1 

10) Sv. Ambrozije, Tumačenje 109 psal., M. L. t. 15. 

sjaj od sada može da se natječe sa sjajem sunčanih 
zraka? Vas dakle, koji ste ovog dana bili upisani u 
broj posinovljene djece Božje, vas koji ste obukli tu 
tuniku slave, zaklinjem, da najbrižljivije čuvate sjaj, 
koji sada posjedujete. ..«") 

Što se tiče posta ove Vigilije, on je u nekim pokra- 
jinama, osobito u Galiciji, bio naišao na izvijestan 
otpor. Pedeset dana od Uskrsa do Duhova bijahu dani 
veselja, koje nije smjelo biti ničim rastuženo. 1 treba 
naglasiti, da u sadašnjoj liturgiji toga dana nema ni- 
kakvog spomena o postu, niti se službenici (asisten- 
cija) pozivlju da kleče za molitve, Ali očito nastojanje 
da se svetkovine Duhova izjednače sa svetkovinama 
Uskrsa, koje se opaža i u sv. Misama i u oficiju cijele 
sedmice, ubrzo je uspjelo da se posvuda uvede 
obveza posta, 


c) Datum ustanovljenja 


Blagdan Duhova svetkovao se je već u prvim vije- 
kovima Crkve, i bez dvojbe za apostolskih vremena, 
iako to ne možemo dokazati kao za blagdan Uskrsa. 

Na kraju II. vijeka u Španjolskoj se je zbio čudan 
dogođaj. U nekim krajevima te zemlje, vjerojatno pod 
uticajem izvijesnih nauka, koje su bile protivne nauci 
o poslanju Duha Svetoga, uvela se je zloupotreba, da 
se nije svetkovao pedesti dan već četrdeseti dan po- 
slije Uskrsa, znači, da se nijesu svetkovali Duhovi već 
Uzašašće Kristovo. Time se objašnjava 43, kanon Sa- 
bora u Elviri (300 g.), koji naziva hereticima one, koji 
bi protivno sv. Pismu, htjeli da se ne svetkuje dan Du- 
hova, I sam Kasijan spominje tu kobnu težnju, koja je 
ubrzo iščezla. . 


Dom Beaudouin, O. S. B. 


11) 2 hamolija o Duhov., — Bareille, t. IV., 128. 

Misa na Duhove 


Već u Gregorijanskom Sakramenta- 
riju, koji siže u VIII vijek, nalazile su se sve sv. 
Mise Duhova i osmine takove, kakove ih mi sada 
čitamo.“*) I za Karolinske epohe, naši su pređi usvo- 
jili i vršili tu istu liturgiju, S druge strane znamo, 
da je osmina Duhova posvuda privilegirana, i bez 
iznimke po svemu svijetu, ne može se čitati nijedna 
drukčija sv. Misa ni oficij, Naša Majka Crkva kroz 
cijelu tu časnu osminu jedno isto moli i jedno isto 
uči i jedno isto pjeva. 

I hvala tom vijekovnom liturgijskom jedinstvu 
posvuda ostvarenom, što su njezina djeca, koja su 
udaljena vijekovima i prostornošću, svijesna Općin- 
stva svetih, i stiču mentalitet uistinu katolički, 

Neiscrpiva su duhovna dobra, sadržana u obredu 
Duhova. Sama Vigilija, koja je danas sasma napuš- 
tena, sačinjava najbogatiji oficij misala, To je krsni 
obred sličan obredu Velike sedmice, Ona se je isto 
tako obavljala u očekivanju nedjeljne zore, E 

'Ne zaustavljajmo se na nju, već proučimo nekoje 
odlomke sv. Mise Duhova. 


Ulaz. 


Ulaz je pjevanje, koje se je pjevalo, kad je sve- 
ćenik sa svojom pratnjom svečano ulazio u crkvu 
da služi svečanu sv. Misu, 


12) Postoji razlika samo za Veliki četvrtak. Veliki četvrtak 
je uistinu za dugo vremena bio alutirgičan i nije se vršila sv. 
žriva (misa). Pošto je četvrtak bio posvećen poganskom 
božanstvu Jupitru (dies Jovis), Crkva je izbjegavala svaku 
sličnost sa poganskim kultom. Zato je u sadanjem Misalu obredna 
misa Velikog četvrtka identična misi na dan Duhova, izuzevši 
štenja. Takove pojave susrećemo često za vrijeme Korizme: 
mise četvrtka su sastavljene uzajamno. 

U sadašnjem obredu ima više odlomaka, koji su 
uzeti iz svečanih sv. Misa, i u privatnoj tihoj sv. 
Misi izgledaju kao suvišni. To je slučaj baš sa U la- 
zom, koji nema svrhe sada, kad svećenik tiho u 
pratnji ministranta ide na oltar, Ali se treba sjetiti 
sjaja, kojim se je slavio ulaz Vrhovnog svećenika u 
crkvu, da obavi svečani obred. Duchčsne to ovako . 
opisuje: »Vjernici su bili već sakupljeni u crkvi, 
Svećenici sa biskupima, koji su se tada nalazili u 
Rimu, zauzeli bi svoja mjesta u apsidi, koja je bila 
rezervirana za viši kler, Vrhovni svećenik — Ponti- 
fex — sa svojim, djakonima izlazio je iz sakristije — 
secretarium, — male zgrade smještene prema crkve- 
nim vratima, a koja se je protezala u pravcu k žrtve- 
niku. »Ordine s« iz VIIL vijeka govore, da su bili 
odjeveni u svojim obrednim nošnjama. Pred njima 
su stupali subdjakoni, od kojih je jedan njihao kadi- 
onikom, i sedam svjećonoša, koji su nosili voštanice. 
Za vrijeme te povorke, kor je — schola canto- 
rum — pjevao antifonu k Ulazu — ad Intro- 
itum, U antifoni prvotno se je pjevao cijeli psalam 
ili bar više stihova.“) 

Dakle, Ulaz je skupno svečano pjevanje, kojim 
se je počimala svetkovina, i stoga se je njime imao 
iskazati sav predmet, Sastavljen je po starodrevnom 
tipu: od predpjeva, psalma sa Slava Ocu, a zatim 
ponavljanja predpjeva. 

»Duh Gospodnji napunja krug zemlje, aleluja: i onaj koji 
sve obuhvaća, čuje svaku riječ, aleluja, aleluja, aleluja. 

Neka ustane Bog i neka se rasprše neprijatelji njegovi; 


neka bježe od lica njegova, koji mrzi na nj. 
Slava Ocu... .« 


Antifona je izvadak iz Svetog Pisma, To je stari 


propis liturgijske kompozicije. Ima i drugi, koji se 


1) Duchesne: Origines du Culte chrćtien, pogl. VI., 1. 

isto tako ovdje primjenjuje, da se tekstovi iz Starog 
Zavjeta prilagode otajstvima Novog Zavjeta?) 

Slijedeći stav uzet je iz knjige Mudrosti (1,7): 

6. Blag je doista duh Mudrosti, i neće riješiti  klevetnika 
radi govorenja njegovih: jer Bog je svjedok njegovih tajna i 
istinski ispituje njegovo srce, i sluša njegove riječi. - 

7. Jer Duh Gospodnji napunja krug zemlje i onaj, koji 
sve obuhvaća, čuje svaku riječ. 

8. Stoga onaj, koji govori zla ne može se sakriti. 


Gornji stav iz knjige Mudrosti u literalnom zna- 
čenju slavi Božju neizmjernost, Bog je posvuda: na 
nebu i na zemlji i na svakom mjestu. Bog je intimno 
prisutan svakome stvorenju: »Naš Gospodin 
nije daleko od nas, jeru njemu živimo 
i mičemo sei jesmo«. (Dj. Ap. XVII, 27). To 
božansko svojstvo tumači nam bezkrajno Božje zna- 
nje — Mudrost, koju nadahnuti pisac slavi u svojoj 
knjizi. 

Bog je posvuda i sve mu je očito: ništa ne izbjeg- 
ne njegovom pogledu. Uzalud bezbožnik spletkari u 
samoći i šutnji, jer: »Bog ispituje bubrege 
isrca« i ima dar svih jezika, i kojim govorimo u 


nutrini svoga bića, i što se vani ispoljuje. Da se 


uvjerimo kako smo nesposobni da mu se krijemo, 


L 


2) Početci Crkve, svrha Starog Zavjeta, a osobito primjer 
Gospodnji i Apostola, koji su se u svojim naučavanjima služili 
tim prilagodjivanjima, opravdavaju takav propis. Za one, koji 
zbog tog propisa omalovažavaju obrednu molitvu, navestit ću 
riječi Lava XIII., iz Enciklike »Providentissimus« od 18. XI. 
1893.: »Ko predaje sv. Pismo pazit će, da ne zanemari i alego- 
rički ili analogički smisao, koji sv. Oci primjećuju na izvijesne 
riječi osobito kad takovo značenje prirodno proizlazi iz literal- 
nog smisla i osniva se na veliki broj auktoriteta. Crkva je od 
Apostola primila taj način tumačenja i svojim ga primjerom 
odobrila kao što proizlazi iz njezinog obreda. Ne znači, da su 
sv. Oci tobože time htjeli dokazivati vjerske istine, nego su 
prokušali, da je taj metod bio dobar da se gaji krepost i 
pobožnost«. : 

Bog nam po proroku Jeremiji poručuje: »Može li 
se ko sakriti na tajno mjesto da ga ja 
ne vidim? Ne ispunjam li janeboize- 
m lju? (Jerem. XXIIL, 24). ' 

Crkva, čuvarica Svetog Pisma, radi bolje pri- 
mjene u ekonomiji milosti, mimo literalnog, otkriva 
nam i analogički smisao, Iznad običnog i općeg na- 
čina, po kome je Bog u svim stvarima, posvuda dje- 
luje i ispituje naše misli, postoji drugi osobiti i in- 
timniji način. Taj se u svojoj punini obistinio na dan 
Duhova poslanjem Duha Svetoga, koji svojim božan- 
skim djelovanjem u Crkvi i u dušama ostvaruje tu 
osobitu i substancijalnu prisutnost božanskih Osoba 
u dušama, Njegovom se milošću duše posvjećuju i 
pretvaraju u živi hram, u kojemu stanuje presv. 
Trojstvo, i koji je mio preuzvišenom i divnom 
Trojstvu. 

Od Duhova više nego ikada: »Spiritus Do- 


mini replevit orbem terrarum«: Duh 


Gospodnji napunja krug zemlje i obnavlja njezino 
lice, Ako se Bogu, radi njegove prisutnosti na na- 
ravni način, pripisuje sveznanje, koje sv. Pavao po- 
pustljivo naziva darom razumijevanja svih jezika 
»scientiam habet vocis«, zašto mi radi tog 
čudesnog stanovanja ne bismo priznali tu moć dje- 
lovanja na zemlji, taj dar da ga slušaju svi narodi i 
svi vjekovi, da tajanstveno govori svakoj duši, da ga 
ona razumije i da On nju razumije: da djeluje čudo 
obraćenja i svetosti? Takva je misija Duha Svetoga. 
Ona je i označena plamenim jezikom, jer se sastoji 
u propovijedanju istine, koja ima da se razlijega po 
svoj zemlji. Ioni, koje On pridruži svojoj misiji, 
imaju biti sudionici toga znanja i primiti dar jezika. 

Antifona svečano najavlja predmet svetkovine, 
iuvađa nas u otajstvo Duhova, Pjevana prije psalma, 

ona nije drugo nego predigra (preludij) pjevača pre- 
nesena u misli i glasu: ponovljena poslije psalma, 
znači završni refrain. 

Psalam, koji unaša, jest pobjedonosna pjesma i 
valjda najsvečanija u Psaltiru, Veleč, Lesćtre u svo- 
joj knjizi psalama — Livre des Psaumes — 
ukratko prikazuje njegov predmet: »Cijeli taj sastav 
ima veliku pjesničku veličanstvenost i svečano 
ritmičko držanje, koje dolikuje  pobjedonosnom 
maršu. Psalmista svojim pjesmama prati povratak 
sv, Kovčega u svetište, ali u svome zanosu kruži u 
visinama iznad prizora, koji opisuje i širi granice 
najudaljenijih horizonta. Za njega ne počinje po- 
bjednička povorka samo od Rabata. do Sinaja, 
već se proteže na sve vjekove, i »Exsurgat 
Deus«: »Ustani Bože« je pjesnička sinteza prošle 
i buduće povijesti Izraela. Jer, eto Mojsije daje znak 
odlaska (prvi stih u knjizi Brojeva-Numerorum-X, 
35, sadrži svečanu formulu, koju je Mojsije izrekao 
u času, kad je zlatni Kovčeg bio nošen pred narodom 
za putovanja), i veličanstvena povorka se razvija 
podno Sinaja, i kroz pustinje stiže u Kanaansku zem- 
lju prelazeći brda Basan i Salmon, te povlačeći za 
sobom pobjeđene, pobjedonosna postavlja zlatni Kov- 
čeg na Sionski brežuljak; a zatim, eno poslije Izraela, 
u budućnosti, redaju se poganski narodi Egipta i 
Etiopije, i svi narodi, da se klanjaju i priznavaju Je- 
hova.« Zar nije to proročka povijest Crkve, koja se je 
danas rodila? 


Poslanica. 
Čitanje djela Apostolskih. 


Pošto se navrši pedeset dana, bijahu svi učenici zajedno 
na istomu mjestu. I najedanput nasta šum s neba, kao da 
puše silan vjetar, i napuni svu kuću gdje su sjedili. I pokazaše 
im se razdijeljeni jezici kao od vatre i stađe na svakoga od 

njih, i napuniše se Duha Svetoga, i stadoše govoriti raznim 
jezicima, kako im Duh Sveti davaše da govore. A u Jeruza- 
femu su (tada) stanovali Židovi, ljudi pobožni od svakoga na- 
roda, koji je pod nebom. A kad nasta ovaj glas, skupi se mno- 
štvo ljudi i smete se, jer je svaki od njih slušao gdje oni 
govore njegovim jezikom. Svi se stanu diviti i čuditi govoreći: 
Nijesu li svi ovi, koji govore, Galilejci, pa kako mi čujemo 
svaki svoj jezik u kom smo se rodili? Parčani i Međani, i 
Elamljani i stanovnici iz Mezopotamije, iz Judeje i Kapadocije, 
iz Ponta i Azije, iz Frigije i Pamfilije, iz Egipta i krajeva 
Libijskih, što su oko Cirene, i pridošlice Rimljani, također 
. Židovi požidovljeni, Krećan i Arapi: čujemo ih gdje našim 
jezicima govore o veličanstvu Božjem. 


Bog, koji je vjeran zakonu svoje providnosti, htio 
je običnim i izrazitim znakovima razumljivije predo- 
čiti duboka otajstva, koja su se tog dana izvršila. To 
je još jedan dokaz više, da se je Crkva u simbolizmu 
svojeg obreda služila metodom samoga Boga. Ti zna- 
kovi jesu ovi: 

1) Duvanje vjetra, U prirodi taj suptilan i 
probojan elemenat djeluje na sva okolišna bića sad 
blago i milo, sad snažno i naglo. Ta tajanstvena i ne- 
vidljiva moć prodire u svim pravcima zemlje, pokreće 
oceane i trese šumama, da je ne može niko obuzdati. 


. Kao počelo gibanja i života, od početka svijeta služio 


je kao znak-simbol saopćivanja života tvari: »in s pi- 
ravitspiraculum vitae, kao što danas zna- 
menuje poslanje Duha, koji je imao sve nanovo stvo- 
riti i obnoviti lice zemlje. Ovaj znak-simbol daha tako 
prirodno označuje život, da ga u svim jezicima upo- 
trebljavamo za to. Takoimi kažemo: zadnji dah, 
dahživota.I sam naš Spasitelj, kad je saopćivao 
Duha Svetoga svojim Apostolima, ispoljio je to ne- 
vidljivo djelovanje svoje milosti, dahnuvši na 
njih (Iv. XX, 22). Crkva je tim istim znakom na dan 
našeg krštenja pripravila našu dušu na izlijev božan- 


skog Duha. 

2) Vjetar je s ila ni tako žagori, da se oko Bla- 
govališta okupilo veliko mnoštvo stanovnika Jeruža- 
lema i stranaca, koji su odasvuda bili došli, da svet- 
koju. židovsku Pedesetnicu, što je značilo. da to 
božansko saopćenje nije bilo namijenjeno samo nji- 
hovom ličnom posvećenju. Ne, već izakako je ispunio 
bio Blagovalište, božanski dah po službi Apostola 
imao je da oživi sve stvari i njegov se odjek ćuti po 
svoj zemlji: »In omnem terram exivit so- 
nus eorum«. 

3) Kiša plamena vidno je očitovala to božan- 
sko poslanje. Duh ljubavi uistinu gori kao oganj, koji 
ima da očisti i obasja svaku duhu i raspiri požar, koji 
se neće više ugasiti. Nije li i naš Spasitelj izjavio, da 
je došao da donese oganj na zemlju, i hoće da s njime 
sve užeže? On je tu svoju želju potpuno ostvario da- 
nas kad je poslao svog božanskog Duha. 

4) Plameni su imali oblik jezika da znamo 
da Apostoli imaju govoriti novim jezikom i svojim 
propovijedanjem objaviti novi život. 


POSLJEDICA 


Dođi, Duše prisveti 
Sa neba nas posjeti 
Zrakom svoje milosti 
Dođi, oče ubogih, 
Djelitelju dara svih, 
Dođi, srca svjetlosti. 
Tješitelju tako blag, 
Ti nebeski goste drag, 
Pun miline hlade tih. 
Umornima odmore, 
U vrućini lahore, 
Razgovore žalosnih. 
Sjaju svijetla blaženog, 
Sjaj u srcu puka svog, 
Napuni nam dušu svu. 

Bez Božansiva Tvojega; 
Čovjek je bez ičega, 
Tone sav u crnom zlu. 

Nečiste nas umivaij, 

Suha srca zalivaj, 

Vidaj rane ranjenim. 
Mekšaj ćudi kamene, 

Zagrij grudi ledene, 

Ne daj nama putem zlim. 

Svim, što vjeru imaju, 

Što se u te ufaju 
Sedam svojih dara daj. 
Daj nam krepost zaslužnu, 
I smrt lijepu blaženu, 
Daj vjekovit svima raj. 
Amen. Aleluja. 


Poznato je, da od reforme rimskog Misala (1570 
$0d,) pod sv, Pijom V,»VeniSancteSpiritus« 
je jedna od rijetko sačuvanih Sekvencija. Druge su: 
Lauda Sion«: Hvali Sione; »Dies irae«: Dan 
gnjeva; i »Stabat iMa ter«: Podno križa Majka 
staše, ' 

Ti se dijelovi u obredu javljaju oko XII vijeka, i to 
poslije poslanice i Graduala. Odatle im je i naziv 
Sekvencija-Posljedica, a značilobi Do data k, Zvale 
su se i»Proze«, ali netačno, jer se nije vodilo ra- 
čuna o metričkim pravilima. Oko XIII vijeka toliko 
su se uzmnožile, da su sačinjavale zasebnu knjigu: 
Liber sequentialis. Po mišljenju najboljih 
auktora, u XII vijeku Sekvencije su se često pjevale, 
ali ne u Oficiju, nego za vrijeme ručka, koji su Pape 
ili biskupi odmah poslije svečane sv, Mise priređivali 
za sve svoje službenike (ministrante), a koji ručak 
tako je bio povezan sa obrednim činom, da se je na 
isti ručak pozivalo za vrijeme pričešćivanja. Za tih 
gozbi, pjevači su pjevali pjesme, koje su se odnosile 
na Otajstvo dana. Odatle je razumljivo, zašto su 

prvotno samo svečani Blagdani imali svoje aa 
kvencije. 

I doista, obredno obilježje tog ručka čini takav po- 
stanak Sekvencija najvjerovatnijim. Obredno pjeva- 
nje za vrijeme ručka postojalo je već u VI vijeku. 
Grgur Tourski (593 god.) priča, kako je kralj Gortan, 
kad je došao u ovaj grad (Tours) da svetkuje blagdan 
sv. Martina god. 585, i bio na ručku kog biskupa, u 
sredini ručka zatražio, da mu se pjeva Graduale, 
koje je slušao za sv. Mise, Zato se te kompozicije ne 
smatraju ni ozbiljne ni svete, pa su ubrzo i nestale. 

Prije Tridentiskog sabora, u mnogim se je pokra- 
jinskim saborima tražilo, da se ta nova literatura za- 
brani ili bar smanji. Godine 1436 sabor je u Koelnu 
izdao slijedeći kanon: »Mnogi dijelovi u obredu sv. 
Mise, koji su skoro uvedeni bez obzira na predaju, ne 
sviđaju se Ocima sabora, jer ne dolikuje, da se po 
nadahnuću pridošlice postupa sa tako velikim otaj- 
stvom, Želja je, da se te prazne Proze, koje su 
skoro sljepački unijete u Misalu, napuste. Mi ćemo 
dakle strogo pregledati Misale i Brevijare, da nestane 
tih sastava bez značenja, a sačuvat ćemo dijelove, 
koji odgovaraju dostojanstvu obreda i predaji.« I sv. 
Pije V je ostvario tu želju. 

Što se tiče Sekvencije, koja nas zanima, već 
»Ordinesromanis« izXIII vijeka donose Sekven- 
ciju za Duhove i za svu osminu. Nije utvrdjeno, ko ju 
je sastavio. Janssens kaže: »Učenjaci su najaktivnije 
istraživali, da pronađu auktora te divne Sekvencije 
»Veni Sanctae Spiritus« i nijesu mogli sa 
sigurnošću ništa ustvrditi kao ni za auktora »Veni 
Creator« Isto kao što za himnu predložena su če- 
tiri auktora; Notker, samostanac iz sv. Gala (912 
£0d.); kralj Franjo Robert II (1031 god.); Herman 
Kontrakt de Renchenau (1054 god.) i Inocent III Papa 

(1216 god.). Ne samo razlog auktoriteta, nego i način 
izvedbe Sekvencije sav govori u prilog ovog posljed- 
njega. Poezija »Veni Sanctae Spiritus«, čiji 
ritmički sastav ne zaostaje za najsavršenijim djelima 
kralja sekvencija Adama di San Vittore, jasno otkriva 
umjetnost XII i XIII vijeka. Kad je pripisujemo Papi 
Inocentu III, lako je protumačiti, kako se je osobito 
u Italiji mogla raširiti, jer je u Francuskoj i Njemačkoj 


prevlađivala proza »Sancti Spiritus nobis 


adsitgratia«, koju je vjerojatno sastavio Notker 
iz sv. Gala ili kralj Robert. Odatle možemo obrazlo- 
žiti, zašto je sv. Pije V mogao talijansku Sekvenciju 
pretpostaviti njemačkoj ili francuskoj.«*) 


Bilo kako bilo, ta Sekvencija sadrži molitvu punu 
ljupkosti i uvjerljivosti, i izražava iskrenu i dirljivu 
prošnju. Duša izgovara i ponavlja učinke Duha Sve- 
toga, i osjeća da je već prokušala njihovu slast pa 
čezne da ih se još više nauživa, 


Lav XIII u svojoj Enciklici o Duhu Svetomu, 9 
svibnja 1897 god., preporuča tu Sekvenciju kao divnu 
molitvu; »Kako treba da se molimo? Crkva nas jasno 
uči, kad Ga moli i zaklinje najslađim riječima: »Dođi, 
Oče ubogih, djelitelju dara svih; dođi, 
srca svjetlosti. Tješitelju tako blag, 
Tinebeski goste drag, pun miline hla- 
de tih«. Zaklinje Ga da opere i očisti i okupa duše 
naše i srca naša; da onima, koji se u Njega uhvaju 
dade »krepost zaslužnu«, »i smrt lijepu 
blaženu i vjekovit svima raj«. I sigurno 
je, da čuje te molitve Onaj, koji je o sebi napisao: 
»Duh moli za nas neiskazanim uzdasi- 


m a« (Rim. VIII, 26).« 


% Janssens: La Confirmation, Desciće 1888. app. p. 280. 

Nedjelje po Duhovima. 


Prije VI vijeka najveći broj nedjelja nijesu imale 
svoj vlastiti obredni tekst ni posebne nazive, Postup- 
nim razvojem Kalendara, poredali su ih oko najbli- 
žih glavnih svetkovina. Po njima se je razvilo otaj- 
stvo, od kojeg su dobili i nazive kao n. pr. nedjelje 
Došašća, nedjelje Bogojavljenja itd..., Nedjelje po 
Duhovima dobile su taj naziv početkom VIII vijeka, 
i Grgurski Sakramentarij prvi ih tako nazivlje, u doba 
dakle kad je rimski obredni Kalendar, koji nam je 
poznat, poprimio svoj konačni oblik, izuzev što se 
nedjelje Došašća nalaze na kraju Misala. ' 

U to isto doba, bilo je u Galiji pokušaja, da se ne- 
djelje po Duhovima grupišu u razne serije, i vezuju sa 
vremenskim svetkovinama kao: nedjelje sv. Petra i 
Pavla, sv. Lovre, Uzvišenja sv. Križa, sv. Mihovila 
itd.... Ali se je ubrzo poprimio rimski način. 

Na istoku se još i sada nedjelje nazivlju po pred- 
metu Evanđelja: nedjelja grješnika i publikana; ne- 
djelje milosrđa; nedjelje prestupa itd. 

Kod proučavanja tih sv. Misa ne smijemo tražiti 
strogo suglasje između molitava, poslanica i Evanđe- 
lja. Uistinu, jedna je vodilja-misao udahnula njihov 
izbor i raspored, ali kasnije se je unijela pometnja, 
i nekoji dijelovi sv. Misa bili su samovoljno uvršteni, 

To je mala nezgoda za istinu, obzirom na neupo- 
redivo blago obreda tih nedjelja. Dobar izbor Evan- 
đelja pruža za njih samih neizcrpljivi materijal divnih 
homilija. Mi žalimo, da i kod samih obrazovanih vjer- 
nika postoji gotovo opće neznanje Evanđelja. Ali uči- 
niti da vjernici razume nedjeljna štenja, neosporivo 
je jako sredstvo, da se u narodu poništi to neznanje. 
Svake nedjelje, pa ako hoćete, svakog dana Isus Krist 
na usta svoje Crkve propovijeda Blagu vijest. 

Prije podjele Euharistijske hrane, drobi nam kruh 
duševnog života: riječi sa božanskih usana. Ko sluša 
Crkvu sluša samoga Krista. To obećanje ne jamči 
nam samo za nepogrešivost dogmatskih definicija, već 
i obrednom naučavanju a osobito čitanju Evanđelja 
daje sigurnu uspješnost. 
Dom Beaudouin, O. S. B. 


Uzori 


Od profesorske stolice do samostanske 
ćelije 
RELIGIOZNI PUT VLADIMIRA S. PEČERINA. 
(15. VI. 1807. — 17. IV. 1885.) 
II. Obraćenje. 
1 
S kakovim je osjećajima učinio Pečerin najznačaj- 
niji korak svog života? Do nas su došla vlastita nje- 
gova svjedočanstva o tadašnjim njegovim doživljaji- 
ma. 13-og septembra 1840 godine, odmah poslije stu- 
Panja u krilo svete katoličke Crkve Pečerin je napisao 
slijedeće pismo svojim roditeljima. Ne možemo čitati 
ovaj list bez dubokog ganuća, 

»Putevi su Svevišnjega nedokučivi, Kroz hiljadu 
bludnja i kroz hiljadu nesreća blaga desnica Gospo- 
dina Boga dovela me je do upoznanja jedine istinite 
katoličke vjere, Ja je ispovijedam, pa ću ju ispovije- 
dati do svršetka svoga života, Svevišnja me je milost 
osjenila: ona mi je udahnula čvrstu namjeru, da se 
odrečem svijeta i da u samostanskoj ćeliji ispravim 
sve svoje zablude i pogrješke suzama pokajanja. Kad 

dobijete ovo pismo, crna će me mantija pokriti i ja ču 
već biti novak u samostanu Svetog Otkupitelja u Saint 
Tron-u u Belgiji. 

»Molim vas primite ovaj izvještaj sa čvrstoćom 
duha, koja dolikuje pravom kršćaninu«, tako uvjerava 
Pečerin svoje roditelje. »Kažite zajedno s mnogostra- 
dalnikom Jobom: »Ako mi primamo dobro, zašto ne 
bismo bili pripravni i na zlo, Gospodin je dao, Gospo- 
din je i uzeo. Neka bude volja Gospodinova!« Nemojte 
se tužiti na Providnost Božju. Prst Gospodinov mo- 
žemo vidjeti u svemu, što se dogodilo sa mnom. Ko 
zna, zašto me Gospodin Bog određuje, Neka bude 
ispunjena Njegova sveta volja, Mi se moramo poniziti 
pred riječju Svevišnjega, kao i odvratiti naš pogled 
od ovoga trenutnog života i od suzne doline stradanja. 
Moramo da uzdignemo svoja srca i oči prema nebu, 
jer to je naša vječita otadžbina, — »gdje nema ni tuge, 
ni uzdisanja, nego gdje je život beskrajni. ..« 

»Danju i noću,« piše dalje Pečerin u listu, — »ja 
ću slati Gospodinu Bogu vruće molitve za vas, dragi 
moji roditelji. Združite svoje molitve s mojima, i to u 
duhu milosrđa i kršćanske ljubavi, Zaboravite moje 
pogreške i oprostite velikodušno sve u čemu sam vas 
ražalostio. Ja sam već prinio sebe, kao žrtvu Gospo- 
dinu Bogu, pa će On čuti glas moga kajanja. Ja sam 
uzdignuo teški križ na svoja ramena, ali ja ću ga no- 
siti do svršetka svoga života, Neka ovaj križ izbriše i 
izravna sve moje grijehe!« 

Poslije toga on se obraća svojoj žarko ljubljenoj 
majci. »Draga moja majko! U tuzi za Vama plače moje 
srce, Molite se svetoj Djevici Bogorodici. Ona je ta- 
kođer bila majka. Ona je također propatila sve žalo- 
sti majčine ljubavi: mač, oštar s obe strane, probo je 
Njezino srce, kad je ugledala svoga Sina propeta na 

Križu... Ona je već unaprijed znala, da će se sve 
tako dogoditi, ali je ipak odgovorila Anđelu: »Evo, 
službenice Gospodnje, neka mi bude po riječi Tvojoj.« 
No nijesam ja kadar, da Vas utješim u Vašoj žalosti. 
Ne! Utjehe ljudske nemaju ovdje snage. Neka Vas 
Isus Krist i Njegova prečista Majka, kao i Vaš Anđeo 
Čuvar, osjene svojom milošću! Neka oni uliju u srce 
Vaše balsam nebeske utjehe. . .« I 

Predosjećanje velike radosti budućega života u Go- 
spodinu Bogu čujemo u slijedećim riječima Pečerina. 
»Naš je život samo trenutak, ali ovaj je trenutak pun 
gorčine, Bezuman je onaj, ko traži radosti na zemlji. 
Za kršćanina ima samo jedna radost: to je obuzda- 
vanje tijela i poniznost duha. Mi moramo nositi po- 
korno ovaj Križ, koji nam je dala Providnost i da če- 
kamo dolazak Nebeskog Vjerenika, da bismo čuli iz 
usta suca: »Dođi, slugo dobri i vjerni! U malom si bio 
vjeran: zato ću te postaviti nad mnogim.« O radosti 
beskrajne! Mi ćemo vidjeti, licem u lice, našega Spa- 
sitelja, mi ćemo pjevati Njemu novu pjesmu, zajedno 
sa skupom Anđela i Kerubina. Tamo ćemo zaboraviti 
sve, što nas je u ovom životu dijelilo, Tamo ćemo se 
zagrliti u jednoj vjeri i u jednoj ljubavi.« 

Ovo svoje dirljivo pismo Pečerin završuje molbom 
za blagoslov. »Ne uskratite mi svoj blagoslov, dragi 
moji roditelji, meni nedostojnomu sinu svomu, Ja se 
bacam pred Vaše noge i ostajem Vašim najponoznijim 
sinom — Vladimirom Pečerinom.« 

Tako je on pisao i tako je on osjećao svojim otvo- 
renim srcem, koje je davao zavijeke Spasitelju. 

Roditelji Pečerina požurili su se blagosloviti svoga 
sina na pokorničkom putu, koji je izabrao za se, Nji- 
hov je list došao točno u vrijeme primanja Pečerinova 
u redovnički stalež. 

»Dragocjeno Vaše pismo,« odgovara Pečerin svojim > 


roditeljima, »ja sam primio 14 (26) septembra 1841 
godine. To je bio nezaboravni dan u mom životu, Baš 
u ovaj dan ja sam se posvetio redovničkom životu, ja 
“ sam svečano izgovorio tri zavjeta, i to siromaštva, či- 
stoće i poslušnosti, Dao Bog, da bi strogim  ispunje- 
njem svog obećanja mogao izbrisati sve zablude i gri- 
jehe svog pređašnjeg života.« 

Dalje Pečerin izražava svoju srdačnu radost uz do- 
bijeni roditeljski blagoslov, »Pomislite« — piše on —- 
»Vaše je pismo došlo tri sata ranije, nego je bio za- 
počet obred, Nijesam kadar ispripovijedati Vam svu 
radost, koju sam osjećao, čitajući Vaše dragocjeno 
retke. Vaš je potpun pristanak, Vaš je roditeljski bla- 
goslov na djelo, koje sam preuzeo na se, — sve je io 
dalo novih snaga. Meni se činilo, da čujem glas s neba 
koji me blagosilja i sokoli.« 

Sada Pečerin osjeća ne samo veliki duševni mir, 
nego i beskrajnu duhovnu radost, »Veliča duša moja 
Gospoda«, sa zanosom kliče on, »i obradova se duh 
moj u Bogu, Spasu mojemu«. Sada sam se ja oprostio 
sa svijetom. Meni ne preostaje ništa drugo, nego mi- 
sliti samo o Bogu i o vječnosti. Duša moja uživa neo- 
pisive naslade. Molitva i proučavanje Svetog Pisma — 
to će biti jedino moje zanimanje. Ovdje vrijeme leti sa 
neobičnom brzinom i svaki put izbijanje sata napomi- 
nje mi blizinu smrti i vječnosti.« 

Dvije godine je proveo Pečerin u ovom mirnom 
združivanju s Bogom, spremajući se da primi sveče- 
nički red i napokon 29 augusta (10 septembra) 1843 
godine bio je posvećen u Lićge-u od nadbiskupa Tir- 
skog Monseigneur-a d'Argenteaux. Nekoliko dana ka- 
snije on šalje svojim roditeljima slijedeće retke: 

»Ja sam imao da provedem dvije sedmice dana u 

potpunoj osamljenosti i besprekidnom muku, da bi se 
pripremio na primanje svećeničkog reda, Kroz to vri- 
jeme sam morao ostaviti sva zanimanja, koja bi mogla 
u meni izazvati rastresenost: ja sam se bavio samo 
molitvom i čitanjem svetih knjiga, Poslije je došla 
jedna zapreka, i to zbog odlaska našeg nadbiskupa. 
Napokon sam primio svećenički red 29-og augusta sta- 
rog kalendara iz ruke nadbiskupa Tirskog i prošle ne- 
djelje odslužio sam svoju prvu Misu u ovdašnjem sa- 
mostanu. Prinoseći na oltar beskrvnu žrtvu, ja sam se 
spomenuo u svojim molitvama Vas, kao i svih naših 
rođaka. Misa je bila veoma svečana i navala je ljudi 
iz svih okolnih gradova i sela bila neobična.« 


Poslije toga Pečerin se povratio u samostan Re- 
demptorista, i to u Vitteme-u, u Nizozemskoj, gdje je 
proživio dugo vrijeme prije toga. Ovdje ga veseli nje- 
gova osamljenost. 


»Ponovo sam se povratio u svoj omiljeli Vittemski 
samostan«. Tako piše roditeljima, »Ovdje apsolutno 
ništa ne ruši i ne prekida tišine i samoće samostan- 
skog života. Naš je samostan izgrađen u osamljenosti 
i opkoljen je brežuljcima, šumama i njivama. U uda- 
ljenosti čujemo samo pokatkad trubu listonoše na _.ve- 
likoj cesti, Mi vidimo samo dobre seljake, koji svaki 
dan dolaze u našu crkvu. Mnogi od njih dolaze ovdje 
već ranije od pet sati jutrom, da bi se pomolili kod nas 
za. sv. Mise i poslije otišli na svoj posao.« 

Već je dosta korespondencije Pečerina s njegovi- 
ma roditeljima, da bismo mogli suditi o njegovim du- 
ševnim doživljajima i o njegovoj radosti u Bogu. Ali 
su sačuvana i došla do nas još druga njegova pisma: 
ona još jače crtaju njegovo duhovno stanje i poglede 
njegova srca, puna vjere. oak 

2. 


Pečerin je imao jednog sveučilišnog prijatelja. To 
je bio Fjodor V, Čižov, s kojim je Pečerin bio vezan 
iskrenim drugarstvom i srdačnim prijateljstvom. — 
Njemu je Pečerin pisao mnogo i često u odlučnim da- 
nima svoga obraćenja u krilo svete katoličke Crkve. 
U pismima, koja su upućena Čižoru, Pečerin je slikao 
stanje svoje duše ne manje izrazito i jako, nego u 
korespondenciji s roditeljima. 

U oči stupanja u krilo svete katoličke Crkve Pe- 
čerin potanko i opširno opisuje tadašnji svijet svije 
duše. 

»Ja sam ispio do dna kalež najgorčih razočaranja 
i pa sam uvidio prazninu i ništetnost svega, što mi se 
ranije činilo tako veliko i lijepo. Sada sam se opame- 
tio, i moja duša traži samo mir i samoću: Vječni mir 
i vječnu samoću.« 

Ali gdje se može naći taj željkovani i vječiti mir i 
ta nepomućena samoća? Samo u Gospodinu Bogu, u 
jednom Bogu, — i to je postalo čvrsto uvjerenje Pe- 
čerina, 

»Vjerujte mi, dragi moj prijatelju,« — piše on Či- 
žovu. »Samo Bog i Njegova beskrajna ljubav mogu 
napuniti prazninu duše, koja je prevarena u najdražim 
svojim težnjama, Ona je uvjerena u potpunu uzalud- 
nost svih svojih žrtava i sada teško pati od nesnošlji- 
vih i neizdržljivih muka kajanja, Neka i Vama bude 
dato kadgod spoznati ove velike istine onako, kako 
sam ih ja spoznao. Neka i Vi jednom procijenite svijet 
i njegove utjehe po njihovoj vrijednosti, to jest kao 
potpunu prazninu i ništetnost.« 

Ovu svoju tvrdnju Pečerin temelji na ličnom du- 
hovnom iskustvu. »Prijatelju moj,« — nastavlja on 
uvjeravati Čižova, »Zar ti nije poznato, da sam ja u 

ovim zadnjim godinama prošao obuku, koja je mnogo 
ozbiljnija i neusporedivo temeljitija, nego naša sveu- 
čilišna obuka. I još nešto: ovu obuku sam dobio pod 
rukovodstvom učitelja, koji je bio mnogo suroviji 
nego svi naši fini i lijepi profesori. Zar i sam ti ne 
vidiš ništetnost svijeta, njegovih otrovnih naslada, 
njegovih lakomislenih zaljubljenosti, njegovih jadnih 
političkih i književnih lovora? Zar ti sam već nijesi 
razočaran u znanosti? Zar ova znanost nije već osu- 
dila samu sebe, očitovavši svoju potpunu nesposob- 
nost i nemoć, da nam pruži sreću i duševni mir?« 

Ustanovivši nemoć svjetskog života i nesposobnost 
znanosti, da dadu ljudima pravu sreću, Pečerin ističe, 
kao kontrast, veliku vrijednost drugih užitaka, što 
dolaze od religije. 

»Vjeruj mi, prijatelju moj,« — veli on, — u zvu- 
cima orgulja, koje prati crkveno pjevanje, u dimu 
tamjana, što se diže prema nebu kroz sunčani zrak, 
u svakoj slici Majke Božje neizmjerno je više istine, 
više filozofije i pjesništva, nego u vašem smeću. Vaš 
kaos političkih, filozofskih i književnih sistema pro- 
mjenjuje se sada svaki dan — isto tako, kao modni 
oblici, koji će stalno, na koncu konca, postati ništavni 
i smiješni.« 

Pečerin vidi unaprijed obraćenje svijeta k religiji, 
kao i pobjedu Crkve nad društvenim i filozofskim 
prolaznim strastima i zanosima. 

»Povijest zadnjih godina,« — piše on, — »dala 
nam je veoma važnih i ugodnih opomena. Ljudi i si- 
stemi — svi su se srušili i najsigurniji pothvati sra- 
notno bankrotirali. Sa sve četiri strane svijeta, čini 
mi se, čuje se svečani glas, koji nam govori: »Čovjek 
je ništa, samo je Bog velik!« I sa svih krajeva .zemalj- 
ske kugle dolaze uzdasi i jecanja. Oni glasno traže 

blago, koje je oduzeto ljudima, To je neprocjenivo 
blago religije. Ovo su blago varalice, koji su odjeveni 
u togu, u odijelo filozofa, pokušali ukrasti čovječan- 
stvu, koje duševno pati.« 

»Da, moj prijatelju,« završuje svoje pismo Peče- 
rin, »već se približuje ona ura, kad će se Crkva po- 
dignuti nad razvalinama tobožnjih filozofskih sistema 
i kad će se talasi svijeta nemoćno razbiti o kamen sv. 
Petra.« 

Sada je duhovni preporod Pečerina, pod utjecajem 
njegova religijoznog obraćenja, van svake sumnje. 
Njemu je postalo drago i milo baš ono, pored čega bi 
bio ranije prošao hladno-i bez svake pažnje: to su — 
i topla molitva, i duhovna sloboda u Kristu i kršćan- 
ska ljubav. 

Evo, sada on piše svojoj rodici i saopćuje joj mo- 
litvu svetoj Djevici Mariji od svetog Bernarda, On 
dirljivo moli svoju rodicu, da ona, iz prijateljstva 
prema njemu, nekoliko puta čita ovu molitvu, pa či- 
tajući je, misli o njemu, Pečerinu, koji se sada nalazi 
tako daleko, 
> Evo, on joj opisuje slikoviti položaj mjesta samo- 
stana: u okolini Falmouth-a, gdje on privremeno ba- 
ravi. »Ptice pjevaju,« — piše on, — »šumi more, pro- 
laze lađe sa svojim bijelim jedrima i raznobojnim za- 
stavama ... Ali ko je tako slobodan i bogat, kao re- 
dovnik? Vi ste zaključani u vašem salonu, u Moskvi, 
vi možda spremni da umrete od dosade, a mi... Mi 
obilazimo i more i kopna, mi smo slobodni, kao ptice, 
koje, po riječima svetog Evanđelja, ne siju i ne sa- 
kupljaju u žitnice, ali koje hrani Otac njihov nebeski.« 

Evo, napokon, u svojem pismu rođaku, opisuje, sa 
zanosom i dječijom ganutljivošću, katoličku svibanj- 
sku pobožnost, koja je puna mirisavog cvijeća i pje- 

vanja, što ne prestaje... Ali pri tome diže svoju mi- 
sao prema njihovu prvomu izvoru, — prvomu, koji je 
bio u početku. 

»Izvor je svega ovog«, — veli on, — »velika tajna 
ljubavi. Ova je tajna u temelju katoličke religije i ona 
ie* tuđa svim drugim kršćanskim vjeroispovjestima. 
Ljubiti i trpjeti — evo naše lozinke, evo naše sakri- 
veno blago, koje nitko i nikakva vlast ne može od nas. 
oduzeti, Krist, koji pati na križu, i srce Njegove bo- 
žanske Majke, što je probodeno mačem tuge, — to je 
suština naše svete vjere, U stvarnosti sve je u tome, 
đa ljubimo braću i žrtvujemo se za njihov vječni spas.« 

Pečerin je znao najbolju i najvišu radost — slu- 
žiti Gospodinu Bogu, što je on našao uz cijenu velike 
borbe — u duhu i istini. Evo, što on piše svojoj rođici: 

»Bila je u Italiji neka svetica: to je Marija Magda- 
lena de Pazzi. Pokatkad je bila tako opojena srećom 
redovničkog života, da bi hiljađu puta na dan polju- 
bila zidove svoje ćelije, kličući: »O blagosloveni zi- 
dovi, koji me odvajaju od svijetal« Često bi i ja htio 
činiti potpuno isto. Često bi i ja bio spreman poljubiti 
sve cvijeće u našem samostanskom vrtu, čak našu 
mačku i našu kravu. Meni se čini, da mi svi ovi stvo- 
rovi viču, kao nekad blaženomu Augustinu: »Augu- 
stine! Ljubi Boga... Augustine, ljubi Boga! O Lje- 
poto, koja si vječito stara i istodobno vječito nova! 
Ali zašto sam ja tako kasno počeo ljubiti Tebe!« | 

Ali nijesu svagda na životnom putu Pečerina bili 
ovakvi doživljaji, puni istinite sreće, puni istinitog 
svijetla u Gospodinu. Bog mu je slao također kušnje 
i oluje. Na jednu od takvih oluja, koju mu je poslao 
Svevišnji, ja ću sada skrenuti pažnju čitatelja, 

(Svršit će se.) 


Sergije V. Štejn, profesor. 


12 1717. 


Na izvorima 


Dom Beaudonim: Govor o Duhovima 


Za prvih vijekova, u kršćanskim su se propovije- 
dima mnogo tumačile liturgijske svetkovine. I ako 
prije VI vijeka, nemamo u strogom smislu liturgijskih 
knjiga, ipak sva kršćanska književnost sv. Otaca i 
Sabora djelomično nas tako obaviješćuje o primitiv- 
noj liturgiji, da bismo mogli sastaviti liturgijski zako- 
nik izvjesnih crkava iz homilija njihovih biskupa. 

Oni, ne samo da postepeno tumače otajstvo 
obrednog kruga, već je njihov razvoj protkan teksto- 
vima i primjenama, koji su crpljene iz obrednih obli- 
ka, prema savjetu sv. Augustina u napisu; »De 
Officiis«. 

Čitateljima na izgled, donašamo neke izvatke iz 
govora glavnih crkvenih naučitelja, da se vidi, od 
kolike su koristi za liturgiju pastirski govori sv. 
Otaca i od kolike je utjehe razmišljati, da su obredne 
svečanosti, koje mi sada slavimo, postojale kroz sva 


kršćanska pokoljenja prije nas, i da možemo poslije 


petnaest vijekova slušati govore sv. crkvenih Otaca 
. o tim istim svečanostima, koje mi u zajednici sa či- 
tavim kršćanskim svijetom slavimo osam dana, 


Sv. Lav Veliki. 


Rođen je vjerojatno u Toskani, Bio je na Petrovoj 
stolici od 440 do 461 godine. Predaja mu pripisuje 
116 homilija, od kojih jedno dvadeset vjerojatno ni- 
jesu njegove. Gotovo sve njegove homilije su kratke 
obredne besjede, kojima objašnjava svaki liturgijski 
krug. U svojim govorima razvija predmet ozbiljno i 
svečano, bez razvučenosti, pače kadkad i značajnom 
jezgrovitošću, 

Govor 75. o Duhovima. 
1. Kršćanski Duhovi odgovaraju 


Mojsijevoj Pedesetnici. 


Današnja svečanost, predraga braćo, ima da se 
ubroji između najvećih svečanosti, To je poznato sva- 
kom kršćanskom srcu. Dužni smo uistinu da ovaj 
dan veoma poštujemo, jer ga je Duh Sveti posvetio 
divnim čudom svojeg izvanjeg poslanja u svijetu. De- 
set dana je prošlo od dana, u kojemu je naš Spasitelj 
uzašao u nebeske visine, da sjedne o desnu Boga 
Oca, Istovremeno, mi smo stigli u pedeseti dan od 
dana uskrsnuća istog Isusa Hrista. Ovaj poštovani 
dan u sebi sadrži veliko otajstvo za Stari i Novi Za- 
vjet. Ovog dana je postalo jasno, da je Stari Zakon 
bio priprava na Milost i da je Milošću prestao Zakon. 
I doista, kao što je Izraelski narod bio primio Zakon 
na brdu Sinaju (Exod, XIX, 17) pedesetog dana poslije 
žrtvovanja Vazmenog Jagnjeta, tako je poslije Kri- 
stove muke, u kojoj je bio žrtvovan pravi Božji Ja-. 
ganjac, pedesetog dana, računajući od Uskrsnuća, 
Duh Sveti sišao na apostole i mnoštvo vjernika. (Dj. 
Ap. 2, 3.) Svaki pažljiv vjernik može u tome lako 
uvidjeti, da su izvori Starog Zavjeta temelji Crkve, 
i da je jedan te isti Duh sastavio prvi i drugi Savez. 


5. Duh Svetiu Crkvi posvećuje sve, 
ionje ustanovio same postove. 


Svi ti dokazi kao i drugi, koje mi izobiljno nala- 
zimo u Svetom Pismu, potiču nas, da na osobiti način 
poštujemo Duhovsku svečanost i da se veselimo u 
čast Duha Svetoga, koji posvećuje svu Crkvu, i koji 
stanuje u dušama vjernika, On nam daje vjeru, i na- 
učava nas nauku. On je izvor ljubavi, oznaka čistoće 
i uzrok svake naše duhovne jakosti. Veselite se, vjer- 

ne duše, što se po svemu svijetu jednoglasno slavi 
jedan Bog: Otac, Sin i Duh Sveti, i što izvanjsko po- 
slanje treće Osobe presv. Trojtva, koje nam se je 
očitovalo u obliku ognjenih jezika, trajno ostaje u 
Crkvi po svojim učincima i po obilju svojih darova; 
jer taj isti Duh istine sjaji svojom svjetlošću u svojem 
slavnom stanu (Crkvi), i ne trpi u svojem hramu ništa 
što je tamno i mlako. 

I to očišćenje je svrha posta i milostinje. Zato 
poslije časnog dana Duhova, odmah slijede dani uobi- 
čajenog spasonosnog posta Četirivremena (Duhovski 
kvatri). Sveci su u svojim dušama vazda osjećali nje- 
govu korist. I mi u svojoj pastirskoj brizi, opomi- 
njemo vas, da ga brižno proslavite. Ako li iz nepažnje 
što sagriješite, to ćete pokorom posta ispraviti, i či- 
nima, ljubavi očistiti. Dakle, slijedeće srijede i petka 
ćemo postiti. [U subotu ćemo uobičajenom pobožnošću 
u istu svrhu proslaviti Vigiliju, po Gospodinu našem 
Isusu Kristu, koji, jer je jedan i isti Bog sa Ocem 
i Duhom Svetim, živi i vlada navjeke. Amen.« 


Sv. Grgur Veliki (604). 


Zasjeo je na Petrovu stolicu 690 godine, Govor, 
koji donašamo, uzet je iz njegovih četrdeset homilija 
o Evanđelju. Njegovi govori su priprosti ali očinski, 
Sastavio ih je vjerojatno 592 godnie. Njegovim homi- 
lijama odmah su dodana i štenja obrednog Oficija 1 
čitanja u Kapitulu ili u blagovalištu samostanaca. 


Homilija 30. držana narodu na Du- 
hkoveubazilicisv Petra Apostola. 


'»Kako je bio nemoćan i bojažljiv sam pastir 
Crkve pokraj groba, nad kojim se diže naša katedra? 
Pitajte Kaifovu vrataricu. Ona će vam to kazati. 

Uplašen glasom siromašne žene, strah mu od smrti 
obuzeo život. I dok se Petar na zemlji odriče Učite- 
lja, razbojnik ga na križu priznaje. Ali sad čujte ka- 
kav je postao taj bojažljivi čovjek poslije silaska Duha 
Svetoga, Poglavari i vijećnici se sastaju i zabranjuju 
apostolima da propovijedaju u ime Kristovo, a Petar 
odlučno odgovara; »Većma se treba pokora- 
vatiBogunegoljudima«I dalje: »Sudite, 
je li pravo pred Bogom, da vas većma 
slušamo nego li Boga? jer ne možemo 
negovoritištosmovidjeliičuli« (Dj. Ap. 
4, 19). A zatim: »Otiđoše ispred Velikog 
vijeća radujući se što su bili smatra- 
ni, datrpesramotuzaimelsusovo.« (Dj. 
Ap. 5, 41). Gledte Petra kako se raduje, što ga bi- 
čuju. On, kojega ranije bijaše uplašila riječ sluškinje, 
poslije silaska Duha Svetoga, premda izbičevan, ipak 
je svladao otpor židovskih knezova. 

Pogledajte časkom očima vjere svemoć toga bo- 
žanskog Radnika (Duha Svetoga) i promatrajte Oce 
Starog i Novog Zavjeta. Sa rastvorenim velikim oči- 
ma vjere promatram Davida, Amosa, Petra, Pavla, 
Matiju i vidim, što može da djeluje taj božanski Duh. 
On napunja mladog pjevača, koji pjeva uz harfu, i 
učini ga psalmistom (I Kralj. 16, 18). On napunja čo- 
bana, koji je sabirao grmlje, i učini ga prorokom 
(Amos, 7, 14). On napunja mladića, koji je bio umje- 
ren u jelu i piću, i učini ga sudijom staraca (Dan. 13, 
46). On napunja jednog grešnika, i učini ga propo- 
vijednikom (Mat. 4, 19). On napunja progonitelja, i 
učini ga Apostolom naroda (Dj. 4, 1). On napunja 
poreznika, i učini ga Evanđelistom (Luk, 5, 27-28). 
O, koliki je Umjetnik taj božanski Duh! Njemu ne 
treba duga priprava da postigne što hoće. Netom On 
takne dušu, nauči ju: samo ju taknuti, znači naučiti 

ju. Netom njegova svjetlost prodre u dušu, ova se 
preobrazi, i odmah napušta što je do tada bila, a po- 
staje što do tada nije bila. 

Promatrajmo one, koji su nam propovijedali vjeru, 
i ispitajmo, kakove ih je On danas zatekao bio, i 
što je od njih učinio? Najprije gledajte ih u potaji 
sakupljene u Blagovalištu radi straha od Židova. Bez 
sumnje su znali svoj materinski jezik, a ipak se nijesu 


usudili, da javno propovijedaju Krista. Silazi Duh, 


koji im je dao dar jezika i unutrašnju božansku moć 
da ovlašteno govore, i tada se gađaju, da u tuđem 
jeziku propovijedaju Krista, oni, koji su se malo prije 
strašili da govore svojim vlastitim jezikom. Oganj, ko- 
jim su oni bili raspaljeni, učinio je da su prezirali tje- 
lesne muke, kojih su se prije toliko plašili. Radi lju- 
bavi svoga Stvoritelja, svladali su prirodni nagon 
samoodržanja, koji je zajednički svima bićima. I oni, 
koji su prije zbog straha od svojih neprijatelja sma- 
lakšavali, odvažno istupaju pred njima. Riječju, Onaj, 
koji ih je učinio tako velikim, preobrazio je njihove 
duše u prava nebesa. 

Vidite, predraga braćo, koliko li je velika sveča- 
nost dolazak Duha Svetoga, poslije Utjelovljenja 
Jedinorodjenoga Sina Božjega. I jedna kao i druga su 
poštovane. U jednoj je Bog, ne napuštajući sebe, uzeo 
ljudsku narav; u drugoj su ljudi primili Boga, koji je 
sišao sa neba. U jednoj Onaj, koji je po naravi Bog, 
postao je čovjekom, u drugoj su ljudi posinovljenjem 
postali bogovi. Ako dakle nećemo da ostanemo pu- 
teni u smrti, predraga braćo, ljubimo Duha, koji daje 
život.« 


z 


Prev. prof. Lj. Vičić. 

Ideje i pokreti 


Liturgijska obnova 
Primjer belgijske Katoličke radničke omladine: (J. O; C.) 


»Les Notes de Pasštorale jociste« (veljača 1938.) 
pruža nam novi dokaz za duh univerzalnog katolicizma u joci- 
stičkim organizacijama. Taj duh može da nam u većem dijelu, 
razjasni utjecaj koji ovaj divni pokret neprestano vrši na rad- 
ničku omladinu. »Les Notes de Pastorale jociste«, naime, donosi 
izvještaj o vjerskom programu. Trebalo bi da ga potpuno nave- 
demo, ali ćemo se zadovoljiti da prenesemo samo najznatnije 
stavke. Tu se veli: 

»Ovogođišnji vjerski program treba da bude za sve naše 


duhovnike osobita prigoda da udahnu našim vođima i našim 


borcima, a preko njih svim članovima, snažne ideje koje će ih 
povesti i ođuševiti, a koje će biti svima pokretač, moralna snaga 
što ojača za borbu i napor. Ah, kako bismo ih morali učiniti 
ponosnima što pripadaju Crkvi, što imaju u sebi vjerski život. 
Kako bismo morali nastojati da osjete težnju za napretkom 
vjerskog života, za unutarnjim životom, za osvajalačkim aposto- 
latom, jer su oni primili objavu koja otkriva valjanost, ljepotu 
i veličinu nadnaravnoga reda i ljudskog preodređenja. 


Crkva 


Crkva treba da im bude: zajednički život, zajednička žrtva, 
zajednički apostolat. 

Zajednički život svih kršćana ujedinjenih u Kristu s Bogom, 
zajednički život svih kršćana koji čine samo jedno živo tijelo, 
u isto doba vidljivo; nevidljivo, kojemu tijelu Krist je glava, 
a svi kršćani udovi. 

Zajednički život, koji je isti život presvetog Trojstva, život 
koji nastoje krštenjem, razvija se sakramentima i proživljava- 
njem vjere i ljubavi, život koji je već na zemlji vječan i koji će 
se pretvoriti u blaženo gledanje iza smrti. 

Vjernici se ne smiju nikada ograničiti na život vidljivi, 
vanjski, tjelesni kao što su: vršenje vjerskih dužnosti, zapovijedi 
Božije, pokora, mrtvenje. Vanjski život Crkve samo je kanal, 
organ, znak, sredstvo, tijelo života nevidljivog, duhovnog, nad- 
naravnog, upravo Božanskog. 

Sv. Misa ja zajednička žriva svih kršćana svećenika ujedi- 
njenih u Kristovoj žrtvi sa žrtvom — Kristovom, koju je kao 

jedini svećenik prikazao; to jer žrtva koja do kraja vremena 
produžuje kalvarijsku žrtvu i koja treba da donese svijetu opro- 
štenje, pomirenje i mir; ona je zajednička žrtva koja je sastav- 
ljena od svih žrtvovanja, svih darežljivosti cijeloga kršćanstva. 
Ova žrtvovanja i darežljivosti pretaraju život kršćana u dar 
ljubavi, a dar ljubavi postaje uspješan i otkupiteljski dar radi 
izjednačenja sa darom Krista, Janjeta Božijega koje trpi za sve 
grijehe svijeta. Još jedanput: u ovoj žrtvi nikada se ne zaustav- 
ljajmo na onome što je vidljivo, vanjsko, spoljašnje: na pokre- 
tima, riječima, pjevanju, držanju; nego prodrimo u cijelu i pod 
cijelu spoljašnjost vidljivu, vanjsku i nužnu, jer je žrtva dru- 
štvena i ljudska. Dođimo do žrtve nevidljive, duhovne i nad- 
naravne, mnogo realnije i glavnije nego je onaj vidljivi dio. 
Zajednički apostolat, kolektivno sudjelovanje u poslovanju 
samog Krista, vršenje zapovjedi koju je Kristu povjerio vječni 
Otac; priopćivanje poruke istine, života i ljubavi koja preobra- 
zuje sve ljude u djecu Božiju, u saradnike i baštinike Božije... 


Sakramenti 


Sakramenti su javne i društvene službe, javne i društvene 
ustanove, sakramenti su sredstva života, kanali života, lijevci 
života, uspostavljači života, hrana života za sva vremena, za sve 
narode, za sve potrebe, za sve službe kršćanskog života. Posre- 
dovanjem: Crkve i njezinih službenika, sakramenti Sigurno pre- 
daju i primjenjuju moći i zasluge samoga Krista. 

Sakramenti nisu nesvijesno oruđe koje djeluje na ljude kao 
na samokrete; oni su službene, društvene, javne službe u kojima, 
preko Hijerarhije, sam Krist djeluje na one koji se snjima slo- 
bodno služe kao sa Božanskom pomoći. 

Molitva 

Molitva nije traženje sebe, uslužnost sebi, lični i privatni čin. 
Molitva je sudjelovanje u molitvi samoga Krista, sudjelovanje u 
pjesmama poklona i veličanja cijelog nebeskog dvora; ujedinje- 
nje osobne i darovane ličnosti sa kolektivnim čežnjama i mol- 
bama čitave katoličke Zajednice. Katolici nisu osamljeni, nisu 
rastavljači, protivnici, stranci; ili neprijatelji jedni drugima; 
sirote, napuštenici, izgubljenici; niti su ravnodušni ili samoživci. 
Ne, kršćani su braća, udovi istog živog tijela, članovi iste Bo- 
žanske obitelji, istog naroda Božijeg. U bitnosti kršćanski život 
je zajednički, život sa drugima i za druge, zajednički život, život 
jedinstva,  požrtvovnosti, uzajamnog potpomaganja: duhovni 
komunizam, zajednica Svetih. ' 

Milost E 

Ulivena na Krštenju, milost je u biti svojoj život Krista, 
Boga-Čovjeka, život koji nas diže do neba, koji nas sve zajedno 
spaja s Kristom, koji nas ujedinjuje jedne s drugima u Kristu; 
taj život je milost koja daje svakom kršteniku, bilo kojega mu 
drago društvenoga položaja, pravu Božansku vrijednost; .milost 
koja nas stubokom izmjenjuje: postajemo živi hramovi, živi 
kaleži, žive pokaznice; milost koja je na zemlji oćutljiva samo 
po vjeri i ljubavi; milost koja će nam u vječnosti izmjeniti tijelo 
i dušu u proslavljena bića, učinivši nas, koliko tijelom toliko 
dušom, zajedničarima neograničene save našega Spasitelja u 
krilu presvetoga Trojstva. : ' 

Misa i Pričest 

Misa i Pričest su središte, srce zajedničkog života, sredstvo 
ličnog dodira svakog pojedinca sa Kristom, Čovjekom-Bogom,; 
služba Božja koja ostvaruje savršeno jedinstvo svih. vjernika u 
Kristu, Svećeniku i Žrtvi. Misa je sjajno objavljenje jedinstva 
života, žrtve i apostolata u Crkvi, gdje se, preko vremena i pro- 
stora, svi vjernici okupljaju oko istog žrtvenika i u istoj Žrtvi 
za pomirenje i smirenje u Bogu svih ljudi, svih naroda, svih 
država. 

To je najusrdnije i najpotpunije jedinstvo, jer se dovršava 


u euharistijskoj pričesti, koja, ističemo, nije odjelito jedinstvo 


svakog pojedinog uda što se odvaja od drugih i spaja s Kristom, 
nego je potpuno zajedničko jedinstvo svih: siromašnih i bogatih, 
velikih i malih, podanika i vladara. Svi su ujedinjeni u istoj 
osobi samoga Spasitelja koji se daje svima i, također, ujedinjuje 
sve u istom Božanskom životu. ' 

Hijerarhija 

Također, sva Hijerarhija, od Pape do najnižeg svećenika, 
prima pravu oznaku duhovnog Očinstva. Svi zajedno, dajući 
nam Krista, njegovu nauku i milost, svi su nam oci, pastiri naših 
duša; oni su prenosioci, liječnici, zaštitnici i branioci ovoga je- 
dinstva Božanskog života u ovom jedinstvenom  Božanskom 
tijelu, u ovom jedinstvenom Božanskom narodu za vremenito 
dobro; vječno spasenje. 

Postavljeni od Krista kao njegovi vidljivi zastupnici, pred- 
stavnici Hijerarhije, kao glava Crkve, vrše službe samoga Krista: 
-oni čovječanstvu predaju istinu, život, pače, i ljubav Boga. Oni 
su poslužnici, čuvari jedinstva, sloge sporazuma, ljubavi, pravde, 
suradnje i mira, 

Koja radost, koja sigurnost, koje dostojanstvo da možemo, 
preko sinovske podložnosti i posluha, osigurati u samima sebi i 
u svijetu ovu službu božanskog života, i uvijek vjernijim sudje- 
lovanjem sarađivati u apostolatu Hijerarhije, u cilju samog 
Stvaranja i Otkupljenja! 


Svetost 


Također, svetost više ne izgleđa nešto iznimno ili nešto ne- 
moguće. Svetost je potpuno cvjetanje Božanskog života; svetost 
je pravilno stanje, željena i tražena milost, ponovno traženo 
prijateljstvo, posvećeno jedinstvo. Svetost nije samo za hije- 
rarhiju, za samostanski život. Svetost je iskrena i časna čežnja 
Svakog čovjeka ma kojemu drago staležu pripadao, u bilo kako- 
vim prilikama živio; svetost je djelovanje samog Boga u svima 
onima koji su shvatili svoj život kao božansko zvanje i božanski 
apostolat. 

Žive i aktivne metode 


Za shvaćanje ovih snažnih ideja ne treba dugog i razvuče- 
nog programa. Na svim poučnim sastancima treba se služiti 
živim i aktivnim metodama, koje traže da borci i vođe priopće 
jedni drugima vlastita iskustva i skustva svojih drugova, i da 
izraze, na njima pristupačan način, ideju koju su navikli pro- 
življavati i da nastoje da se i drugi priviknu na ove božanske 
stvarnosti. Neka se nikada ne upotrebljavaju namještene i samyo- 
voljne metode, kao službeno ispitivanje, korsko recitiranje i 
pjevanje. 

Ne, borci i članovi su lajički svećenici koji treba da praktično 
nauče sami misiti s nama i onako kao mi;* oni treba da se pri- 
viknu moliti; izmjenjivati Svoj privatni život i rad u molitvu 
Ss Crkvom; primati sakramente i živjeti sa milošću sakramenata, 
proživljavali liturgijsku godinu, cijeli život Crkve. Oni treba 
da nauče živjeti ne samo za sebe, već moraju sami tako proživ- 
ljavati liturgijski život da ga mogu Priopčiti drugima: svojim 
obiteljima, svojim radnim drugovima, u mjestu gdje rađe i u 
bilo kojoj radničkoj sredini, i sutra, obitelji koju će osnovati i 
djeci koju će morati, jedno po jedno, izgrađivati za njihov apo- 
stolat. 


* Ovoj frazi treba neka ograda. Čitalac će lako postaviti 
razlike koje se nameću, i, potpuno priznavajući svećeniku ugled 
koji zaslužuje od Vjernika, ostavit će mu točno mjesto koje mu 
teologija označuje. 


186 


Naši članovi treba da postanu apostoli, misionari, katehisti, 
Propovijedaoci, svjedoci. A postat će ako nauče. Naši poučni 
sastanci, naše skupštine, zborovanja i ostvarenja jesu pokusna 
škola, bježbaonica. Naravno da kroz svo nastojanje mora pro- 
vejavati obiteljski, jednostavni duh... to su skupštine odgo- 
vornika, vođa, osvojitelja koji traže i hoće jasno da vide, koji 
ne poznaju ljudskog obzira. Poučni sastanci mogu se, dakle, 
kadšto održati u krstionici, u sakristiji, oko oltara, sa svim pred- 
metima bogoslužja. Na poučnim sastancima treba činiti pokusne 
vježbe za jocističku molitvu, za program  jocističkog rada 
(Vagenda jociste), za upotrebu misala i zborno (korsko) reci- 
tiranje mise. 

Bilo je govora i o svjetovnjačkom misalu. Naslučujemo vri- 
jeme kada će se, radi uspjele ove aktivne izgradnje, obitelji Ka- 
toličke Akcije skupljati zajedno u kući da se sjedine sa službe- 
nom molitvom Crkve, da se zajedno priprave za misu i ostale 
vjerske službe, i kada će svi župljani osjetiti neočekivano litur- 
gijsko proljeće. 

Naše aktivne metode treba da pripreme ovo liturgijsko 
proljeće. Naši borci i obični članovi treba da sami od sebe, povu- 
čeni nutarnjom snagom, u skupinama zauzmu mjesto u koru, 
kod oltara. Ne radi se o tome da ih se na to prisili. Sama me- 
toda koje se treba držati na poučnim sastancima, pripremit će 
ih da oni učine to sami svojevoljno. Na isti način treba izmje- 
niti nedjeljnu misu u misu sa pričešću; svagdašnje predstav- 
ništvo odjeljenja kod mise u misu.* 

Aktivne metode treba da nas dovedu do toga da uvedemo, 
gdje je moguće, korsko recitiranje mise. Kadšto može kroz sed- 
micu moliti predstavništvo odjeljenja, ili se može recitirati samo 
na neke blagdane ili svaku nedjelju. Svugdje gdje su ove kor- 
ske mise bile pomno pripravljene, čine veoma dubok utisak i 
donose obilate plodove u župi. : 

Isto tako je i sa parolama apostolata! Nema li još nekršte- 
nih, nepotvrđenih u našim radničkim sredinama, a možda i u 
župama? Nema li bolesnika, zaboravljenih i napuštenih mladih 
bolesnika? Koliko nas pobjeda još čeka! Koliko veličanstvenih 
obreda još imamo da izvedemo! 


* Kad budu još više liturgijski spremni, onda će predstav- 
ništvo odjeljenja kod mise služiti sa svećenikom misu i tako 
neće biti predstavnici kod žrtve nego će sami i žrtvovati. (Op. 
prev.). 

VILE 


Vjera i život 

Ali nadasve, ove snažne ideje i aktivne metode treba da iz 
temelja poruše pregradu koja se postavila između Vjere i Ži- 
vota. Još više! one moraju sigurno i praktično povratiti Vjeru, 


vjerski moral, vjersku praksu, Sakramente, liturgiju, svećen- 


stvo, župu, Crkvu u savremeni Život, u stvarni život, u svaki- 
dašnji život. 

Vjera je život, čitav život zahvaćen, proživljen, preobražen 
vjerski, božanski. Čitav život: u vremenu i u vječnosti. Čitav 
život: lični, obiteljski, osjećajni, stručni, društveni, politički .. .« 

N. 


Molitvena vojna. 


Društvo klanjanje na velike nakane sv. Oca Pape 


Promišljajući tužnim srcem na neprijatelje sv. Crkve, sv. 
Otac je predprošle godine pred španjolskim bjeguncima kazao 
ovo: 

»... A drugi? Što da kažemo o svim onim drugima, koji su 
ipak, i koji ostaju naši sinovi?... Ljubimo ih, da ljubimo ih 
ljubavlju punom samilosti i milosrđa; ljubimo ih, i budući da 
ništa drugo ne možemo učiniti, molimo za njih. Molimo, da se 
njihovim dušama povrati vedri pogled na istinu i da se njihova 
srca zagriju za bratsku suradnju u traženju zajedničkog dobra; 
molimo, da se povrate k Ocu. koji ih željno očekuje i koji će 
se veoma radovati njihovu povratku...«. 

Glas dobroga Oca razumjelo je nekoliko dobrih vjernika pa 
su osnovali u Rimu društvo klanjanja presvetom Sakramentu na 
velike nakane sv. Oca Pape. Počeci su bili tihi i skromni, ali 
se najednom ovo malo gorušično zrno razvilo u veliko stablo, 
te je svojim granama obuhvatilo cijeli Svijet. Na hiljadu re- 
dovnika i redovnica, nevine djece i vatrene mladeži kao i 
odraslih vjernika stiska se u redove da formiraju snažnu falangu 
koja će molitvenu vojnu da poduzme PO direktivama i željama 
našega Oca, blagoga Krista na zemlji. Sveti Otac je u pismu od 
20. srpnja 1936., preko svoga tajnika, izrazio zadovoljstvo i že- 
lju da se društvo sve više raširi. 

Ovom pozivu sv. Oca u današnjim kritičkim časovima oda- 
Zvali su se i neki hrvatski samostani Ali to je još malo. Toliko 
Muških i ženskih samostana imađe kod nas. U mnogim bi ku- 

ćama, gdje nema dovoljno sestara stvar možda išla malo teže. 
Ali sve one sretne kuće, koje imadu sreću da čuvaju pod svojim 
krovom živoga Boga, imaju također i neku dužnost da svome 
visokome gostu čine društvo, da ga kojiput, bar za četvrt sata 
izlože i klanjaju mu se, te ga mole za one potrebe njegove 
Crkve, koje su također i njima najviše na srcu. Ovo klanjanje 
ne mora biti vječno, ne mora biti ni dnevno, već je dovoljno 
da se pojedina zajednica obveže za pol sata ili za sat na tjedan 
u kojemu će se moliti za velike nakane sv. Crkve koja danas 
kao malo kada potrebuje Božje pomoći. i 

Središte ove svjetske akcije je u Rimu, a posebne upute 
mogu se dobiti kod uredništva »Duhovnoga života« u Senju. 
Vjerujemo, da će se i kod nas naći veliki broj samostana koji 
će se pridružiti ovoj nadasve potrebnoj akciji, a danas ćemo 
donijeti ovo par riječi o duhu i svrsi ove institucije iz pera 
O. Garrigou-Lagrange-a, koji je duša i inspirator ovog suvre- 
menog apostolata. 


Cilj društva 


Cilj je ovog društva da za ljubav našega Gospodina Isusa 
Krista radi na obraćenju grešnika, Božjih neprijatelja i za spa- 
senje umirućih. Na ovu odluku Društvo prikazuje Klanjanje 
presv. Sakramentu izloženom na oltaru u kapelama samostana, 
zakloništa i drugih pobožnih ustanova. 

Ovo bi klanjanje moralo biti svagdanje, a da se to lakše 
postigne, najbolje je tražiti od osoba, koje živu u kući, samo 
četvrt ili po sata Klanjanja. 

Cilj je, dakle, da se od Isusa, Božanske Hostije, postigne 
obraćenje okorjelih grešnika, osobito onih, koji se bore protiv 
Crkve i protiv vječnog spasenja svoje duše. U ovoj su nakani 
uključeni i svi umirući bez razlike. 


Počeci i poticaji 


Nj. Uz. Kard. Pacelli, netom je Društvo bilo osnovano u 
Rimu, odmah je informirao sv. Oca o cilju društva i o gorlji- 
vosti promicateljica. Kada su Mu ove,, četiri mjeseca kasnije, 
poklonile Album sa postignutim uspjesima, udostojao se je upra- 
viti im, preko istog Kard. Pacellija, pismo, u kojem ih hrabri 
i potiče na ustrajnost u ovoj svetoj odluci. 

Uz. Kard. Pacelli u svom pismu ovako se izrazuje: »Sveti 
Otac mnogo očekuje od ove nove molitvene vojne u času kada 

su i potrebe sv. Crkve tako mnogobrojne, velike i hitne...«. 
Po tome se vidi, koliku važnost sv. Otac daje ovoj molitvenoj 
akciji, koju je naše Društvo pokrenulo. To je dosta za njegovu 
preporuku. : 

Prve početke je očito Bog blagoslovio. U Braziliji je pred 
par mjeseci buknula komunistička revolucija. Toga dana star- 
ješica nekog sirotišta, koje je odgajalo 160 djece,. čim je čula 
prve hitce topova, sakupi djecu oko oltara, moleći Svetotajstve- 
nog Isusa, da zaustavi zločince i da spasi one, koji umiru. Sam 
Bog znade u kolikoj je mjeri ova molitva pomogla da vlast 
kroz malo sati svlada revolucionarni: pokret. 

Ista je starješica pričala gospođama, koje se brinu za Dru- 
štvo, kako je svojim gojenicama obećala, da će im, kao na- 
gradu za dobro ponašanje, dozvoliti još četvrt sata Klanjanja. 


S pravom utjehom mogla je opaziti, da je ovo obećanje bilo ' 


jakim poticajem onim malim dušama, pa. je ostala zadivljena 
njihovim nastojanjem da zasluže takvu nagradu. 

I u Rimu je Bog blagoslovio prve pozive upravljene raznim 
samostanima. Kroz četiri mjeseca rada postiglo se je preko 8 
miljona sati Klanjanja godišnje, a to znači preko 22 hiljade 
sati dnevno. Doista, najprije su bile pozvane one redovnice, 
koje su već imale svagdano Klanjanje i koje su mogle zainte- 
resovati i druge svoje samostane izvan Rima, da vrše Kla- 
njanje na istu nakanu, ali je također ustanovljeno svagdano 
Klanjanje i ondje, gdje se nije običavalo vršiti, a po drugim 
mjestima uvelo se bar jedamput sedmično. 


(Svršit će se.) 

Književnost 


Apologćtique, pobliće sous la direction de Maurice Brillant 
et M. Nćdoncelle, Paris, Bloud et Gay, Frcs 140. — Poznate su 
popularne enciklopedije o liturgiji, Euharistiji, papi i t. d. koje 
izdaje knjižara Bloud et Gay. Za sve pružaju zgodne podatke o 
tim pitanjima, Ali će sugurno svakog intelektualca najviše obra- 
dovati ova najnovija zbirka o apologetskim pitanjima. Ponaj- 
bolji francuski stručnjaci su zajedno obradili sve one probleme 
koji se tiču obrane vjere. Tu nalazimo dokumentarno iznesene 
rasprave o naravi same apologetike, o prehistorijskim religija- 
ma, o metafizici i opravdanosti vjerovanja, o knjigama Staroga 
i Novoga Zavjeta.. Zatim su nadasve dobro obrađena pitanja o 
moralu i svetosti Crkve, o uzvišenosti kršćanske nauke kao i 
o ostalim znakovima vjerovanja. Konačno su ponajbolji pozna- 
vaoci suvremenih pitanja ispitali odnos Crkve prama sadašnjici. 
Djelo je prvorazredno, nadasve praktično za svakoga vjernika. 
A i profesor može u njoj mnogo toga naći. Na kraju je nado- 
dano nekoliko dobro izrađenih slika, Djelo svima preporučamo. 


J. De Guibert, S. J. — Theologia spiritualis ascetica et 
mystica, Romae 1937. — Profesor  Gregorijene, inače poznat 
stručnjak za pitanja duhovnog života, pruža nam u ovoj knjizi 
sumarni pregled asketskih i mističkih pitanja. Iako veli da 
će se zaustaviti na pojedinim pitanjima, ipak, mislimo, đa mu 
je uspjelo u kakvih 500 stranica dati zaokruženi pregled ove 
discipline. Najprije govori o biti kršćanskog savršenstva: zatim 
o sredstvima kojima do njega dolazimo; konačno o raznim ste- 
penima savršenstva i različnim stupnjevima života. Djelo je u 
prvom redu namijenjeno bogoslovima, koji će moći, uz malo 
truda, iz ovog priručnika steći prilično jasan pojam 2 kršćan- 
skom savršenstvu. 


P. Grgec, Sveta Hrvatska, »Zadruga dobre štampe« Sl. Po- 
žega. — Imali smo prigode da se često osvrnemo na lijepe 
knjige kojima »Zadruga dobre štampe« u Požegi postepeno ob- 
daruje hrvatski narod. Tu je izdana zanosno napisna knjiga o 
Benardici Subiru, dokumentaran život Kotolenga u prijevodu 
velč. don Nike Sabioncello, monografija Aleksandra Alagovića, 
Požeška kolegija kao i mnogo drugih korisnih i lijepo oprem- 
ljenih knjiga. Konačno je nedavno gosp. P. Grgec objelodanio 
tu najnovije svoje djelo pod naslovom »Sveta Hrvatska«. Ple- 
menita je auktorova ideja bila u sastavljanju knjige, da nas, 

samo letimično, uvede u najdublji sadržaj naše povijesti, u 
zlatni nit njezine svetosti. Kažem letimično, jer je pisac, možda 
bolje nego iko drugi znao, dd se taj duboki sadržaj naše povi- 
jesti ne može iscrpsti u par stranica pa i omašne knjige kao 
što je ova. Ali i ovo je dobro. Pokazuje nam da su naši pređi 
bili bolji nego što smo mislili. Pa neka ova lijepa ideja buđe 
tek početak jednog plemenitog nastojanja. Ne vjerujemo da 
i kad naših starih milost Božja nije bila jaka pa činila čudesa 
Svetosti kao što je to bilo u drugim stranama. Kod onih naših 
starih, tako požrtvovnih i nesebičnih, velikodušnih i hrabrih, 
koji se nijesu bojali krv svoju dati za vjeru. Naš časopis pod 
istim simpatičnim naslovom imade posebnu rubriku gdje po- 
znavaoci hrvatske povijesti iznose portrete svetih naših ljudi. 
Mi pozivljemo samoga auktora ove knjige i sve katoličke kul- 
turne radnike da u toj rubrici nastave započeto djelo i pokažu 
svim pokoljenjima da je Hrvatska bila uvijek Božja Hrvatska. 
H. B. 


Dom Gućranger. Desciće de Brauwer et cCie. Bruges. 
Cijena 18 fr. — U poznatoj francuskoj kolekciji »Choisir« izišao 
je izbor iz literarnih djela znamenitog benediktinca, istraživatelja 
kršćanske starine i promicatelja liturgije dom  Gućranger-a. 
Uvod ovom izdanju napisao je ugledni historičar umjetnosti 
Louis Dimier, I već sam taj uvod mnogo nam toga poznatoga 
opet dovodi u sjećanje, ali, što je mnogo važnije, iznosi nam 
također toliko nepoznatih stvari, toliko nezapaženih paralela i 
refleksija, da je već sam taj uvod za sebe cijela jedna uzorna 
monografija. Kad smo to utvrdili o Dimier-u, onda je ujedno 
očito, da je on bio sposoban izabrati što je najbolje i najkarak- 
terističnije, kod samog dom Gućranger-a. Taj izbor valja čitati 
i nemoguće je resumirati njegov sadržaj. Ali ovdje treba sva- 
kako istaknuti, da je dom Gućranger ujedno jedan od majstora 
francuskog stila, pak svi oni, koji vole umjetničku dikciju, ovdje 
će mnogo i uživati i naučiti. Aonda će sigurno i ideje koje je 
veliki benediktinac iznio u ovim odlomcima, naći nekakvog bar: 
odjeka u njihovoj duši. : S. L. 


PT E ji i i S s bj e SE EEL 
S dopustom Starješina, — Tiskara Braće Kralj, 
Zagreb, Ulica Pavla Radića 9. 

